The Taste Fairy: Ο Ρούλης ο μικρός νεραϊδούλης και το ριζότο των εξωγήινων σπαραγγιών\nΜε λίγα λόγια αποφάσιζαν το επάγγελμά τους. Άλλος είχε ως αποστολή να βοηθάει τους καλλιτέχνες που έχουν άγχος όταν βγαίνουν στη σκηνή, οπότε κάθε φορά που ένας ηθοποιός ξεχνούσε τα λόγια του ή ένας τραγουδιστής φάλτσαρε, έβγαζε το ραβδάκι του και με μια κίνηση τους έκανε να δίνουν τον καλύτερό τους εαυτό και να είναι τόσο καταπληκτικοί, που οι θεατές να τους χειροκροτούν με ενθουσιασμό για ώρα! Άλλος, χρησιμοποιούσε το μαγικό ραβδί του για να ρίξει δροσερό νεράκι στις γλάστρες που οι άνθρωποι ξεχνούσαν να ποτίσουν, όταν είχαν πολύ δουλειά ή έφευγαν σε ταξίδι. Άλλος, για να φτιάχνει μικρά σπιτάκια στα αδέσποτα σκυλάκια και γατάκια που δεν είχαν που να κοιμηθούν τα κρύα και βροχερά βράδια.\nΟ Ρούλης όμως, που του άρεσε πολύ η μαγειρική και ήθελε πάντα να δοκιμάζει νέες γεύσεις, αποφάσισε ότι η αποστολή του θα ήταν, να φροντίζει πάντα το φαγητό των ανθρώπων να είναι πεντανόστιμο! Αυτή η αποστολή όπως καταλαβαίνετε είναι πολύ δύσκολη. Κάθε μέρα ο Ρούλης πήγαινε από σπίτι σε σπίτι και δοκίμαζε όλα τα φαγητά, που έφτιαχναν οι άνθρωποι. Έβγαζε το μαγικό ραβδάκι του, το μεταμόρφωνε σε κουτάλι και… σλούρπ, δοκίμαζε μια μπουκιά! Έτσι και διαπίστωνε ότι κάτι λείπει από το φαγητό, αμέσως έβγαζε το ραβδάκι του και το πρόσθετε, με αποτέλεσμα το φαγητό να είναι πάντα γευστικό και οι άνθρωποι να κάθονται αγαπημένοι γύρω από το οικογενειακό τραπέζι και να απολαμβάνουν ευχαριστημένοι το νόστιμο φαγητό τους!\nΈτσι ο Ρούλης είχε δοκιμάσει όλες τις γεύσεις του κόσμου, καθώς ταξιδεύοντας από χώρα σε χώρα, οι άνθρωποι έτρωγαν εντελώς διαφορετικά πράγματα. Είχε φάει όλα τα λαχανικά, τα μυρωδικά και τα μπαχαρικά, όλα τα ψάρια, όλα τα κρεατικά και πουλερικά, όλα τα ζυμαρικά και όλα τα φρούτα! Και όλα του άρεσαν πολύ! Σιγά σιγά όμως, άρχισε να βαριέται, είχαν ήδη περάσει τόσα χρόνια που έκανε αυτή τη δουλειά και δεν είχε κάτι άλλο να δοκιμάσει! Είχε φτιάξει όλες τις συνταγές και ήξερε όλους τους συνδυασμούς των τροφών και των μπαχαρικών. Πόσο θα ήθελε να δοκιμάσει και πάλι κάτι καινούριο!\nΜια μέρα, ο Ρούλης βρέθηκε σε μια μεγάλη έπαυλη κάπου στη Βόρεια Αμερική. Πέρασε πετώντας τον μεγάλο καταπράσινο κήπο και μπήκε μέσα στο σπίτι. Όλα ήταν καθαρά και τακτοποιημένα στο μεγάλο σαλόνι, όμως ο Ρούλης έψαξε αμέσως να βρει την κουζίνα, για να δει μήπως υπήρχε τίποτα μαγειρεμένο, ώστε να διορθώσει με το ραβδάκι του τις ατέλειες. Πράγματι, μια ευχάριστη μυρωδιά άρχισε να τον κατευθύνει προς το βάθος του σαλονιού, ώσπου τελικά κατέληξε να ανακαλύψει τη μεγάλη φωτεινή κουζίνα. Κοίταξε γύρω γύρω προσεκτικά, μέχρι που είδε ένα μεγάλο τηγάνι στο μάτι της κουζίνας. Πέταξε γρήγορα προς εκεί, έβγαλε το ραβδάκι του, το μεταμόρφωσε σε κουτάλι και δοκίμασε. Και τότε, ο Ρούλης θόλωσε από την υπέροχη γεύση αυτού του φαγητού! Το πρόσωπό του φωτίστηκε, τα μάτια του γούρλωσαν κι ένα χαμόγελο ευχαρίστησης ζωγραφίστηκε στο πρόσωπό του. «Τι θεσπέσιο φαγητό είναι αυτό!» σκέφτηκε. «Δεν έχω ξαναφάει ποτέ κάτι τέτοιο! Μα, τι είναι; Αναγνωρίζω ότι είναι ένα ριζότο, έχει μέσα και γιαούρτι και παρμεζάνα και κρεμμύδι και λευκό κρασί…μα τι είναι αυτό το υπέροχο πράσινο λαχανικό; Σίγουρα, δεν μπορεί να υπάρχει στη Γη κάτι τέτοιο και να μην το έχω ανακαλύψει!»\nΟ Ρούλης τόσο είχε θαμπωθεί από το υπέροχο αυτό ριζότο, που δεν άκουσε τα βήματα της κυρίας του σπιτιού από πίσω του.\n- «Ποιος είσαι εσύ;» ρώτησε κάπως φοβισμένη η κυρία.\n- «Εεε, είμαι ο Ρούλης ο μικρός νεραϊδούλης», είπε σαστισμένος ο Ρούλης.\n- «Ένας νεραϊδούλης; Και τι γυρεύεις εδώ;»\n- «Πηγαίνω από σπίτι σε σπίτι για να βοηθάω τους ανθρώπους να κάνουν νόστιμο το φαγητό τους. Όμως αυτό που δοκίμασα τώρα, δεν θέλει καμία απολύτως αλλαγή. Είναι το πιο υπέροχο φαγητό που έχω ποτέ δοκιμάσει!»\n- «Ω, σ΄ευχαριστώ πολύ Ρούλη», είπε κολακευμένη η κυρία.\n- «Όμως, σας παρακαλώ, πείτε μου, τι είναι αυτό το λαχανικό που υπάρχει μέσα στο ριζότο; Πού φυτρώνει; Που μπορώ να το βρω;», ρώτησε με ανυπομονεσία ο Ρούλης.\n- «Λέγεται σπαράγγι. Και μου το έφερε ο άντρας μου, που είναι αστροναύτης, από έναν μακρινό πλανήτη σε έναν άλλο γαλαξία, που λέγεται Σπαραγγάρης. Οι Σπαραγγαριανοί συμπάθησαν πολύ τον άντρα που και του έδωσαν αυτό το νόστιμο ζαρζαβατικό σαν δώρο. Ο άντρας μου δεν ήξερε αν τρώγεται, εγώ όμως είπα να δοκιμάσω να το μαγειρέψω! Δυστυχώς δεν υπάρχει στη Γη. Και είναι πολύ δύσκολο να φτάσεις εκεί. Αν θέλεις όμως μπορείς να κάτσεις να δειπνίσεις μαζί μας, αφού σου άρεσε τόσο πολύ το ριζότο αυτό με τα σπαράγγια!|\n«Το ήξερα ότι αποκλείεται να υπάρχει στη Γη τούτο το μαγικό υλικό!», σκέφτηκε ο Ρούλης και αρνήθηκε ευγενικά στην κυρία του σπιτιού, λέγοντας ότι έχει πολύ δουλειά και πρέπει να φύγει.\nΟ Ρούλης δεν μπορούσε να σκεφτεί τίποτε άλλο εκτός από το υπέροχο αυτό φαγητό που δοκίμασε. Τίποτα πια δεν είχε σημασία για εκείνον, παρά μόνο να βρει αυτά τα πεντανόστιμα σπαράγγια και να τα φέρει στη Γη. Οι άνθρωποι έπρεπε να τα δοκιμάσουν και να τα χρησιμοποιήσουν στη διατροφή τους! Αποφασισμένος λοιπόν να προσφέρει στην ανθρωπότητα αυτό το υπέροχο δώρο, παράτησε την αποστολή του και επέστρεψε γρήγορα στη νεραϊδοχώρα του, ώστε να συμβουλευτεί τη σοφή νεράιδα Μπρέλα για το πώς να φτάσει στον πλανήτη Σπαραγγάρη.\n- «Σοφή Μπρέλα πρέπει οπωσδήποτε να πάω στον πλανήτη Σπαραγγάρη για να φέρω πίσω στη Γη ένα λαχταριστό λαχανικό που λέγεται σπαράγγι», είπε ο Ρούλης. «Μα δεν ξέρω πώς να φτάσω σ αυτό το τόσο μακρινό μέρος! Σε παρακαλώ βοήθησέ με».\n- «Χμμμ… Αφού ο σκοπός σου είναι ευγενικός και καλός, φυσικά και θα σε βοηθήσω μικρέ μου Ρούλη. Μόνο ένας τρόπος υπάρχει να ταξιδέψεις στο διάστημα και να φτάσεις στον μακρινό αυτό πλανήτη. Μέσα σε μια μαγική σαπουνόσφουσκα!»\nΈτσι η σοφή νεράιδα Μπρέλα, βοήθησε τον Ρούλη να βολευτεί μέσα σε μία μεγάλη σαπουνόφουσκα. Στη συνέχεια είπε μερικά μαγικά λόγια και με το μεγάλο χρυσαφένιο ραβδί της ακούμπησε απαλά τη σαπουνόφουσκα. Και τότε η σαπουνόφουσκα στην οποία επέβαινε ο Ρούλης άρχισε να κουνιέται ακολουθώντας μια περίεργη πορεία. Βγήκε από το παράθυρο του σπιτιού της σοφής νεράιδας Μπρέλας, πέρασε το μεγάλο λιμάνι, το καταπράσινο δάσος με τους τρεις ορμητικούς ποταμούς κι άρχισε να ανεβαίνει προς τον ουρανό. Διέσχισε τα μεγάλα λευκά σύννεφα και συνέχιζε να ανεβαίνει συναντώντας όλα τα χρώματα του ουρανού, από απαλό γαλάζιο μέχρι το πιο βαθύ μπλε, μέχρι που κάποια στιγμή έφτασε στο τέλος του ουρανού και βρήκε μια μεγάλη γυάλινη πόρτα. Ο Ρούλης χρησιμοποίησε το ραβδάκι του και τότε η γυάλινη πόρτα άνοιξε και η σαπουνόφουσκα βρέθηκε πια στο διάστημα!\nΌλα ήταν τόσο διαφορετικά! Η σαπουνόφουσκα ταξίδευε μέσα στην απόλυτη σιωπή, σε έναν μαύρο ουρανό, που φωτιζόταν από χιλιάδες χρυσαφένια αστέρια. Κάπου κάπου, ο Ρούλης έβλεπε μετεωρίτες να διαγράφουν μια τρελή πορεία, ζωγραφίζοντας με κόκκινο χρώμα το τοπίο γύρω του. Είδε τον ήλιο, αλλά ευτυχώς δεν πλησίασε πολύ γιατί η σαπουνόφουσκα στην οποία επέβαινε μπορεί να έσπαγε. Κι αφού πέρασε πολλούς περίεργους πλανήτες, η σαπουνόφουσκα έφτασε τελικά στον πλανήτη Σπαραγγάρη. Ο Ρούλης κοίταζε σαστισμένος τον καταπράσινο αυτόν τόπο, γεμάτο από δέντρα και πολύχρωμα λουλούδια. Πλησιάζοντας από ψηλά διαπίστωσε ότι έμοιαζε πολύ με τη Γη, αφού είχε και λίμνες και ποτάμια και θάλασσα και βουνά και κοιλάδες και κάμπους.\nΤελικά η φούσκα προσγειώθηκε σε μια χρυσή αμμουδιά και ο Ρούλης επιτέλους πάτησε το πόδι του στον πλανήτη Σπαραγγάρη. Πριν προλάβει όμως καλά καλά να κοιτάξει γύρω του, άκουσε από κάπου εκεί γύρω μια φωνή που έκλαιγε. Γύρισε και είδε ένα περίεργο πλάσμα να κλαίει δυνατά. Έμοιαζε με γυναίκα, μόνο που είχε πράσινα μακριά μαλλιά και μυτερά αυτιά γάτας, ενώ ήταν ντυμένη με ένα εκθαμβωτικό κόκκινο φόρεμα.\n- «Γιατί κλαίς;», ρώτησε φιλικά ο Ρούλης.\n- «Ποιος, τι είσαι εσύ; Πώς ήρθες εδώ;», είπε σαστισμένη η κοπέλα.\n- «Είμαι ο Ρούλης ο μικρός νεραϊδούλης, κι έρχομαι από τη Γη. Πες μου, όμως γιατί κλαίς, ίσως μπορώ να σε βοηθήσω».\n- «Δεν μπορεί κανείς να με βοηθήσει Ρούλη. Εμένα με λένε Βαλβιάνα και αγαπώ πολύ τον Ισκόρβιο. Θέλουμε να ζήσουμε μαζί και να κάνουμε οικογένεια, όμως οι γονείς μας έχουν αντίθετη άποψη. Όποτε βρίσκονται μαζί συνεχώς μαλώνουν και προσβάλλει ο ένας τον άλλο, με αποτέλεσμα να υπάρχουν συνεχώς φασαρίες και να είμαστε δυστυχισμένοι».\n- «Χμμμ» είπε σκεπτικός ο Ρούλης. «Τελικά δεν διαφέρετε καθόλου από τους ανθρώπους. Όμως ξέρεις τι είναι αυτό που φέρνει πραγματικά κοντά τους ανθρώπους και τους κάνει να περνούν αρμονικά και ευτυχισμένα τον χρόνο τους;»\n- «Τι;», ρώτησε με περιέργεια η Βαλβιάνα.\n- «Ένα καλό φαγητό. Και πίστεψέ με, αν μου φέρεις μερικά από τα σπαράγγια που έχετε στον πλανήτη σας, θα σου ετοιμάσω το πιο νόστιμο γεύμα όλου του κόσμου».\n- «Μα, εμείς εδώ…δεν τρώμε. Παίρνουμε όλα τα απαραίτητα θρεπτικά στοιχεία, καταπίνοντας χάπια».\n- «Ααααα, δεν ξέρεις τι χάνετε! Λοιπόν, κάλεσε τους γονείς σου και τους γονείς του αγαπημένου σου για φαγητό και πίστεψέ με, όλα θα πάνε καλά», είπε ο Ρούλης με αποφασιστικότητα.\nΠράγματι, η Βαλβιάνα, κάλεσε τους γονείς της και τους γονείς του Ισκόρβιου για φαγητό, κι έπειτα έδωσε στον Ρούλη τα σπαράγγια που της είχε ζητήσει. Και τότε ο Ρούλης, χρησιμοποιώντας το μαγικό του ραβδάκι και τα καταπράσινα αυτά σπαράγγια, έφτιαξε το καταπληκτικό εκείνο ριζότο που είχε δοκιμάσει στο σπίτι του αστροναύτη.\nΌταν έφτασαν οι καλεσμένοι, άρχισαν πάλι να είναι καχύποπτοι και να φωνάζουν. Ξεκίνησαν να προσβάλλουν ο ένας τον άλλον και μάλιστα δεν ήθελαν στην αρχή να δοκιμάσουν το φαγητό. Η Βαλβιάνα όμως τους έπεισε να καθίσουν γύρω από το τραπέζι και να μοιραστούν αυτό το γεύμα. Πράγματι, τους σέρβιρε το ριζότο και παρόλο που ήταν πάρα πολύ διστακτικοί στην αρχή, με το που το δοκίμασαν, άλλαξαν τελείως συμπεριφορά! Άρχισαν να συζητούν και να χαμογελούν, τραγουδούσαν και γλεντούσαν και ήταν πολύ ευγενικοί μεταξύ τους. Στο τέλος συμφώνησαν πως θα είναι όλοι πολύ ευτυχείς αν τα παιδιά τους ζούσαν μαζί και έκαναν οικογένεια, πράγμα βεβαίως που χαροποίησε ιδιαίτερα τη Βαλβιάνα και τον Ισκόρβιο.\n- «Μα πώς κατάφερες να τους αλλάξεις γνώμη;», ρώτησε ο Ισκόρβιος τον Ρούλη.\n- «Στη Γη τα μεγαλύτερα προβλήματα λύνονται όταν οι οικογένειες κάθονται γύρω από το τραπέζι, μοιράζονται ένα νόστιμο φαγητό και συζητούν μέχρι να βρεθεί μια λύση. Το ίδιο συμβαίνει κι εδώ», απάντησε χαμογελώντας ο Ρούλης.\n- «Και τι μπορούμε να κάνουμε εμείς εδώ για να σου ανταποδώσουμε το καλό που μας έκανες;», ρώτησε η Βαλβιάνα.\n- «Θέλω μόνο να μου δώσετε σπόρους από τα υπέροχα σπαράγγια σας για να τα καλλιεργήσουμε και στη Γη. Είμαι σίγουρος ότι θα αρέσουν πολύ στους ανθρώπους!»\nΈτσι κι έγινε, ο Ρούλης πήρε τους πολυπόθητους σπόρους των σπαραγγιών και επέστρεψε στη Γη με ένα διαστημόπλοιο των Σπαραγγαριανών αυτή τη φορά. Έσπειρε σε διάφορα σημεία της Γης τα σπαράγγια και σε λίγο καιρό οι άνθρωποι ενθουσιάστηκαν και με τη γεύση τους αλλά και με τη διατροφική τους αξία. Όταν μάλιστα η γυναίκα του αστροναύτη, είδε για πρώτη φορά σ’ ένα μανάβικο σπαράγγια, χαμογέλασε και είπε δυνατά «Μπράβο Ρούλη! Είσαι ο καλύτερος νεραϊδούλης του κόσμου!» Κανείς όμως δεν κατάλαβε ποτέ τα λόγια της!\nΣημείωση 1: Το παραμυθάκι αυτό είναι εξαιρετικά αφιερωμένο σε μια αγαπημένη φίλη, που έχουμε μοιραστεί πολλά "οικογενειακά" τραπέζια μαζί, αφού στην ουσία είμαστε εδώ και πολλά χρόνια οικογένεια. Βέβαια αμφιβάλλω αν τρώει σπαράγγια...αλλά κάτι μου λέει ότι από τα χεράκια μου θα τα δοκιμάσει! Καλή ανάρρωση φιλενάδα μου, ο Ρούλης με το μαγικό του ραβδάκι είναι πάντα μαζί σου!!!\nΣημείωση 2: Το κινούμενο σχεδιάκι έχει πάλι φτιάξει η εκνευριστικά ταλαντούχα φίλη μου Ιφιλένια και βέβαια την ευχαριστώ πολύ!!!\nΔείτε και τη συνταγή: Ριζότο με σπαράγγια\nΑναρτήθηκε από Nana Zaf. στις 9:16 π.μ.


Το απόλυτο μουσείο των ψευδαισθήσεων βρίσκεται στην Κροατία - Ειδήσεις - νέα - Το Βήμα Online\nΤο απόλυτο μουσείο των ψευδαισθήσεων βρίσκεται στην Κροατία\nΤο Museum of Illusions είναι ένα μουσείο με έδρα την Κροατία. Ο κόσμος των ψευδαισθήσεων ξετυλίγεται μπροστά στα μάτια των επισκεπτών, αφού κάθε δωμάτιο του μουσείου είναι και μια πρωτόγνωρη εμπειρία.\n27 Μαρτίου 2018, 20:19 Ενημερώθηκε: 27 Μαρτίου 2018, 20:19\nΤο Museum of Illusions είναι ένα μουσείο με έδρα την Κροατία. Ο κόσμος των ψευδαισθήσεων ξετυλίγεται\nμπροστά στα μάτια των επισκεπτών, αφού κάθε δωμάτιο του μουσείου είναι\nκαι μια πρωτόγνωρη εμπειρία.\nΠρώτα από όλα το κλασικό δωμάτιο με τους καθρέφτες, που προκαλεί απίστευτο χάος, καθώς οι επισκέπτες βλέπουν παντού γύρω τους πολλαπλά είδωλά τους.\nΌσοι έχουν φανταστεί να σερβίρουν το κεφάλι κάποιου ατόμου που δε συμπαθούν σε μια πιατέλα, τότε το «head on the platter» είναι το κατάλληλο δωμάτιο για αυτούς, μιας και μπορούν να βάλουν το κεφάλι τους πάνω σε μια πιατέλα χωρίς ωστόσο να φαίνεται καμιά σπιθαμή του σώματός του μέσα στο δωμάτιο.\nΤο «chair illusion» είναι μια ψευδαίσθηση που σχετίζεται με το μέγεθος των πραγμάτων, μιας και όποιος κάθεται στην καρέκλα φαίνεται μικροσκοπικός μπροστά σε εκείνον που στέκεται όρθιος δίπλα του.\nΤο ανάποδο δωμάτιο έρχεται κόντρα στους νόμους της φύσης. Επιτρέπει στον επισκέπτη να φέρει «τα ίσια ανάποδα», φέρνοντας το ταβάνι στη θέση του πατώματος και το πάτωμα στη θέση του ταβανιού με έναν πολύ εύκολο τρόπο.\nΟπτικές ψευδαισθήσεις εικόνων και ολογράμματα συμπληρώνουν τις εμπειρίες στο μουσείο. Παιχνίδια του μυαλού και της επιστήμης, η βίωση του αδυνάτου είναι μόνο μερικές εμπειρίες που συναντά κανείς στο τόσο ιδιαίτερο κροατικό μουσείο.


SONY KD-65XF9005 - Agora online - Η έξυπνη αγορά\nHomeΤηλεόραση & ΨυχαγωγίαΤηλεοράσεις4K UHD TVSONY KD-65XF9005\nSKU: 4c4cec10a9a1 Categories: 4K UHD TV, SMART TV, Τηλεοράσεις, Τηλεόραση & Ψυχαγωγία Tags: 4K UHD TV;Τηλεόραση & Ψυχαγωγία, SMART TV, SONY, Τηλεοράσεις, Τηλεόραση & Ψυχαγωγία\nΗ τηλεόραση της Sony KD-65XF9005 είναι πιο αποδοτική, πιο ισχυρή και πιο όμορφη χάρη στον τελευταίας τεχνολογίας επεξεργαστή 4K HDR X1 Extreme. Εξοπλισμένος με όλες τις τεχνολογίες εικόνας που θα χρειαστείς, ώστε να απολαμβάνεις βελτιωμένο βάθος, βελτιωμένες υφές αλλά και απόλυτα φυσικά χρώματα. Δες περισσότερες λεπτομέρειες με την τεχνολογία Dual Base Processing, απόλαυσε εικόνα με αναβαθμισμένο σήμα και χωρίς θόρυβο. Χάρη στην τεχνολογία Object-based HDR Remaster τα χρώματα σε κάθε αντικείμενο στην εικόνα, αναλύονται και προσαρμόζονται μεμονωμένα. Επίσης, η τεχνολογία Super Bit Mapping 4K HDR εγγυάται ομαλή εικόνα χωρίς διακριτές χρωματικές ζώνες για να βλέπεις το ηλιοβασίλεμα καθαρά, με χιλιάδες τόνους, αποχρώσεις και διαβαθμίσεις. Η τεχνολογία X-Tended Dynamic Range PRO αποκαλύπτει όλες τις λεπτομέρειες με αντίθεση έως 6 φορές υψηλότερη και τριπλάσια φωτεινότητα σε σύγκριση με τις συμβατικές LED τηλεοράσεις. Και για να μην χάσεις ούτε μία στιγμή από τις αγαπημένες σου ταινίες, η τεχνολογία X-Motion Clarity αποδίδει τη γρήγορη δράση με απόλυτη ευκρίνεια και ομαλότητα. Επίσης με την οθόνη Triluminos, η τηλεόραση μπορεί και χαρτογραφεί τα χρώματα από μία μεγαλύτερη παλέτα, ώστε να απολαμβάνεις πιστή αναπαραγωγή σε κάθε χρώμα και απόχρωση. Εξοπλισμένη με λειτουργικό σύστημα Android, ώστε να ανακαλύψεις νέους τρόπους να διασκεδάσεις αλλά και λειτουργία Chromecast για να κάνεις live streaming την εικόνα του smartphone απευθείας στη μεγάλη οθόνη. Κι αν θέλεις να σταματήσεις να πληκτρολογείς, ανακάλυψε εφαρμογές, παιχνίδια και ταινίες με τη λειτουργία φωνητικής αναζήτησης.


Κόκκινο κρασί το καλοκαίρι - Κρασί - αθηνόραμα umami\nΚόκκινο κρασί το καλοκαίρι\nΠώς και γιατί να το τολμήσετε\nΑργύρης Τσακίρης Τρίτη, 17 Ιουλίου 2012\nTips, αρμονίες και know-how για να διαλύσετε το μύθο ότι το κόκκινο κρασί δεν ταιριάζει με το καλοκαίρι.\nΕίχαμε γράψει σε προηγούμενο άρθρο ότι το καλοκαίρι, που η διατροφή είναι πιο ελαφριά, θέλουμε κρασιά πιο δροσερά, πιο λεπτά και πιο αρωματικά. Τα κρασιά για το μέσον του χειμώνα και τα πιο λιπαρά πιάτα αυτής της περιόδου, πρέπει να είναι θερμά, δηλαδή με άφθονη αλκοόλη, πλούσια με πιο πυκνό άρωμα. Τις ενδιάμεσες εποχές, ο ουρανίσκος μας αναζητάει κρασιά με μεσαίο γευστικό πλούτο, καλή ισορροπία και επίσης μεσαία αρωματική ένταση. Αν τα πιο πάνω είναι σωστά και απ’ ό,τι φαίνεται είναι αφού αποτελούν κοινή άποψη σχεδόν όλων όσων ασχολούνται με το θέμα, από πουθενά δεν προκύπτει ότι το κόκκινο κρασί δεν ταιριάζει με το καλοκαίρι. Όπως θα διαπιστώσατε και εσείς σε όσα προανέφερα, σε κανένα σημείο δεν υπεισέρχεται το χρώμα του κρασιού. Απλά γίνεται αναφορά σε ζητούμενα χαρακτηριστικά. Άρα, θα ρωτήσετε γιατί επικρατεί η αντίληψη ότι το κόκκινο κρασί δεν πίνεται το καλοκαίρι για όποιους λόγους προβάλλουν όσοι υποστηρίζουν αυτή την άποψη. Η απάντηση είναι απλή. Αυτό οφείλεται κυρίως στο γεγονός ότι παράλληλα με την προηγούμενη αντίληψη κυριαρχεί η άποψη ότι το λευκό κρασί πίνεται παγωμένο ενώ το κόκκινο πίνεται σε θερμοκρασία περιβάλλοντος. Το οποίο μεταφραζόμενο στα καθ’ ημάς σημαίνει ότι το καλοκαίρι, όταν το θερμόμετρο «χτυπάει» το βράδυ (για το μεσημέρι ας μη συζητάμε) 27 έως 33 βαθμούς Κελσίου, το κόκκινο κρασί πρέπει να το πίνουμε… χλιαρό σαν τσάι; Κατά συνέπεια, καλούμαστε να βάλουμε στο τραπέζι μας κάτι το οποίο απλά δεν πίνεται. Σήμερα ακόμα και ένας οινόφιλος βασικού επιπέδου γνωρίζει ότι η απόλαυση του κρασιού απαιτεί για τα κόκκινα θερμοκρασίες από 14 – 18 βαθμούς Κελσίου ενώ για τα λευκά 12 – 14 βαθμούς Κελσίου. Το κακό είναι ότι πολλοί ταβερναραίοι εξακολουθούν να ζουν στον κόσμο τους. Έχουν τα κόκκινα κρασιά αραδιασμένα σε ένα ράφι σε θερμοκρασία «δωματίου» 30 βαθμούς Κελσίου και τα λευκά σε ένα ψυγείο για κρέατα με το θερμόμετρο να δείχνει 3 βαθμούς Κελσίου. Κάτω από αυτές τις συνθήκες είναι εύλογο το γιατί ο καταναλωτής προτιμάει να παραγγείλει μια μπύρα. Δυστυχώς, μάλλον από συνήθεια, το ίδιο κάνουν και αρκετοί καταναλωτές στο σπίτι τους. Το αποτέλεσμα είναι αν τυχόν βάλουν στο τραπέζι τους ένα κόκκινο κρασί για να απολαύσουν το φουρνιστό κατσικάκι τους, η απόλαυση να πηγαίνει… «περίπατο». Ας προχωρήσουμε όμως.\nΌταν μιλάμε για κρασί το καλοκαίρι, με βάση τα όσα προαναφέραμε, πολλοί έχουμε στο μυαλό μας ή ένα λευκό ή ένα ρόζε, ίσως μια ρετσίνα και σπανίως κάποιο αφρώδες. Όμως ήδη μερικές φορές έχουμε συλλάβει τον εαυτό μας να σκέφτεται ή και να βάζει ενίοτε στο τραπέζι ένα κόκκινο κρασί εν μέσω θέρους. Στην πραγματικότητα δεν υπάρχει καμιά χημική διάφορα που να επιβάλει την κατανάλωση κόκκινου ή λευκού κρασιού ανάλογα με την εξωτερική θερμοκρασία. Αναμφισβήτητα, το λευκό πίνεται 4-5 βαθμούς πιο παγωμένο από το κόκκινο αλλά αυτό δεν είναι αρκετό για να μας δροσίσει περισσότερο. Σίγουρα το κόκκινο έχει τανίνες που στεγνώνουν ελαφρά το στόμα μας αλλά η διαφορά σύστασης είναι ασήμαντη. Άρα ο κύριος παράγοντας για την κατανάλωση λευκού ή κόκκινου δεν είναι η θερμοκρασία του περιβάλλοντος αλλά το είδος του φαγητού και η θερμοκρασία που έχει το κρασί όταν μπαίνει στο ποτήρι μας. Τα καλοκαιρινά φαγητά είναι σίγουρα πιο ελαφριά με λιγότερα λιπαρά, τα κρέατα επίσης πιο ελαφρά και το ψαρί (λευκό και αυτό) πιο απαλό είτε είναι ψητό, τηγανητό ή μαγειρεμένο. Η καλοκαιρινή αφθονία κηπευτικών κάνει τη ζυγαριά να γέρνει περισσότερο προς τα λευκά και πολύ λιγότερο προς τα κόκκινα κρασιά. Ένα κόκκινο πλούσιο σε σώμα και αλκοόλη απαιτεί ένα εξίσου πλούσιο σε γεύση και αρκετά λιπαρό πιάτο. Τέτοια φαγητά καταναλώνονται κατά κύριο λόγο το χειμώνα έστω και αν έχουμε πάψει να πεζοπορούμε σε κρύους δρόμους ή να εργαζόμαστε στην ύπαιθρο, ώστε να χρειαζόμαστε από περισσότερες θερμίδες. Όμως ακόμη και το καλοκαίρι κάποια φαγητά έχουν ανάγκη από κόκκινο κρασί. Τα πιάτα που ακολουθούν, όπως θα διαπιστώσετε, είναι κατ αρχάς καλοκαιρινά αφού βασίζονται στο ψάρι και στα κηπευτικά και δεν έχουν πολλά λιπαρά. Ταυτόχρονα όμως είναι και πλούσια σε γεύση, κάτι το οποίο οφείλεται στην ιδιαίτερη σύσταση ορισμένων υλικών που περιέχουν. Το αποτέλεσμα είναι όλα τα πιάτα που ακολουθούν (σαν παράδειγμα), να αποζητούν κατά κύριο λόγο, τη συντροφιά ενός κόκκινου κρασιού και όχι ενός γλυκού ή ενός ροζέ.\nΚαλοκαιρινά πιάτα που ταιριάζουν με κόκκινο κρασί\nΑστακός με σπαγγέτι και φρέσκια ντομάτα: το πιάτο που διαθέτει την γλύκα του αστακού αλλά και την πιο ρευστή γεύση της ψημένης ντομάτας μαζί με την ελαφρά καυτερή αίσθηση του πιπεριού, θα συνδυαστεί τέλεια με ένα απλό Ξινόμαυρο χωρίς βαρέλι, το οποίο διαθέτει ικανοποιητικό όγκο, αρκετές (όχι υπερβολικές) τανίνες για να αδρανοποιήσουν την όποια καυτερή αίσθηση του πιάτου και αρωματικά δένει με την ντομάτα του πιάτου.\nΓαρίδες τεπανιάκι: ένα πιάτο με λαχανικά και αρκετό λεμόνι. Το απότομο ψήσιμο έχει κρατήσει όλους τους χυμούς, κάτι που χαρίζει γευστικό όγκο στις γαρίδες. Θα συνδυαστεί με μια Νεμέα με κύρια χαρακτηριστικά την οξύτητα και τις μετρημένες τανίνες.\nΓλώσσα ποσέ με ραβιόλια: το πιάτο με σάλτσα παρμεζάνας και λίγο σκορδάκι που δίνει παραπάνω γλύκα στο ελαφρύ αυτό ψάρι θα συνδυαστεί τέλεια με ένα Merlot αρκετά ελαφρύ με γλυκύτητα και μαλακές τανίνες.\nΜπαρμπούνι σχάρας με σάλτσα μπουγιαμπέσας: το σύνολο χαρακτηρίζεται από αρώματα που αλληλοενισχύονται. Θα το απολαύσετε καλύτερα με ένα σχετικά ελαφρύ κόκκινο με ευδιάκριτα αρώματα φρούτων που θα αντιμετωπίσουν επιτυχώς τα πυκνά θαλασσινά αρώματα του πιάτου.\nΜπουρεκάκια μελιτζάνας με τυριά: χαρακτηριστικό στοιχείο του πιάτου είναι η έντονη γεύση. Θα συνδυαστεί ιδανικά με ένα ώριμο Αγιωργίτικο (π.χ. το Κτήμα Παπαϊωάννου) με ευγενικές τανίνες που μαλακώνουν από το τυρί.\nΑρκούν όμως τα παραδείγματα γιατί θα χρειαζόμασταν αρκετό επιπλέον χώρο για να συνδυάσουμε όλες τις ερυθρές ποικιλίες με αντίστοιχα πιάτα. Καταλήγοντας στα πιο απλά, κάποιες καλοκαιρινές βραδιές, ακόμη και στο νησί, θα αναζητήσετε μια μπριζόλα μοσχαρίσια ή χοιρινή, κεφτεδάκια, πίτσα με μπέικον, ψάρι στο φούρνο με ντομάτα, μια γραβιέρα (αν είστε στη Νάξο ή την Κρήτη) και τότε σίγουρα θα χρειαστείτε ένα ελαφρύ κόκκινο κρασί που να μην ξεπερνά τους 12,5 αλκοολικούς βαθμούς και να μην έχει παλιώσει σε βαρέλι. Όσο για τα βανιλάτα κόκκινα, αφήστε τα στην άκρη και προτιμήστε για την εν λόγω αίσθηση, το παγωτό βανίλιας. Υπάρχουν και τα πιο ελαφρά κόκκινα, που αν τα δοκιμάσουμε τυφλά, μάλλον δεν θα καταλάβουμε ότι είναι κόκκινα. Αυτά θα ταιριάξουν ιδανικά με πικάντικα ανατολίτικα ή μεξικάνικα πιάτα. Και δυο γενικές συμβουλές. Αποφύγετε γενικά τα παλαιωμένα κόκκινα. Είναι πιο ευαίσθητα και μπορεί να κρύβουν δυσάρεστες επιπλήξεις. Το ίδιο ισχύει και για τα πλούσια σε αλκοόλη Νεοκοσμίτικου τύπου. Χρειάζονται πολύ πλούσια πιάτα και γενικά δεν ταιριάζουν με τις συνθήκες του καλοκαιριού.\nΜε βάση τα παραπάνω, νομίζω ότι και ο πλέον δύσπιστος θα έχει αντιληφθεί ότι το κόκκινο κρασί δεν είναι απαγορευμένος καρπός κατά τη διάρκεια του καλοκαιριού. Χρειάζονται απλά, κάποιες προφυλάξεις και λίγη τόλμη. Τολμήστε επί παραδείγματι, να βάλετε το μπουκάλι με το κόκκινο κρασί σε μια σαμπανιέρα για να δροσερέψει. Στο σπίτι καλό θα είναι, αν δεν έχετε συντηρητή κρασιών, να υπάρχουν μερικά μπουκάλια κόκκινο κρασί στο ψυγείο. Βγάλτε τα λίγη ώρα πριν καθίσετε στο τραπέζι, έτσι ώστε να οδηγηθούν σε θερμοκρασία 14-150C και απολαύστε τα στο ποτήρι σας. Να σερβίρετε μικρές ποσότητες, έτσι ώστε το κρασί να μην προλαβαίνει να ανεβάσει θερμοκρασία στο ποτήρι. Τέλος, στο εστιατόριο, αν τα κόκκινα κρασιά είναι αραδιασμένα όρθια σε ένα ράφι, αφήστε τα καλύτερα. Αν επιμένετε οινικά, προτιμήστε ένα ροζέ από το ψυγείο. Διαφορετικά, κατ’ ανάγκη πλέον, βάλτε στο ποτήρι σας μια μπύρα.


Τρινκιέρι: «Ο Ολυμπιακός είναι πάντα ένας διεκδικητής της Euroleague» - Basketworld.net\nΤρινκιέρι: «Ο Ολυμπιακός είναι πάντα ένας διεκδικητής της Euroleague»\nBasketworld.net > News > ΔΙΕΘΝΗ > Euroleague > Τρινκιέρι: «Ο Ολυμπιακός είναι πάντα ένας διεκδικητής της Euroleague»\nΟ Ολυμπιακός υποδέχεται τη Μπάγερν την Παρασκευή (8/1) στο ΣΕΦ, στο πλαίσιο της έναρξης του β’ γύρου της Euroleague και ο προπονητής της γερμανικής ομάδας, Αντρέα Τρινκιέρι, μίλησε για το παιχνίδι, τονίζοντας μεταξύ άλλων ότι οι «ερυθρόλευκοι» είναι πάντα διεκδικητές του τίτλου.\n«Όλοι γνωρίζουν πως ο Ολυμπιακός είναι πάντα ένας διεκδικητής της Ευρωλίγκας, ειδικά από τη στιγμή που η ομάδα έχει διατηρήσει ένα μεγάλο κομμάτι του κορμού της φέτος.\nΤο παιχνίδι στο ΣΕΦ αποτελεί την έναρξη του δεύτερου μισού της κανονικής περιόδου. Η εμπειρία δείχνει ότι όλες οι ομάδες είναι καλύτερες σε αυτό το διάστημα και βελτιώνονται.\nΑυτό θα πρέπει να ισχύσει και για μας και γι’ αυτό θα πρέπει να δείξουμε σημαντική πρόοδο σε επίθεση και άμυνα απέναντι στον Ολυμπιακό» είπε ο Ιταλός τεχνικός.


ΑΡΙΔΑΙΑ: ΤΑ ΕΞΙ ΠΕΡΙΠΤΕΡΑ ''ΦΑΝΤΑΣΜΑΤΑ'' ΣΤΗΝ ΠΟΛΗ ΤΗΣ ΑΡΙΔΑΙΑΣ!!  :: ifonitispellas.gr\nΑΡΙΔΑΙΑ: ΤΑ ΕΞΙ ΠΕΡΙΠΤΕΡΑ ''ΦΑΝΤΑΣΜΑΤΑ'' ΣΤΗΝ ΠΟΛΗ ΤΗΣ ΑΡΙΔΑΙΑΣ!!\nΜε αφορμή τα έργα αντικατάστασης των φωτιστικών που γίνονται στο κέντρο της πόλης της Αριδαίας και επί της οδού Κύπρου, αναγνώστης της ιστοσελίδας μας, επισημαίνει και μας θυμίζει ότι εδώ και πολύ καιρό...\n... επί της παραπάνω οδού, αλλά και γενικότερα στον ιστό της πόλης της Αριδαίας, υπάρχουν πολλά περίπτερα και συγκεκριμένα έξι τον αριθμό, τα οποία για άγνωστο λόγο παραμένουν ανενεργά και μάλιστα για μεγάλο χρονικό διάστημα.\nΤο μόνο στο οποίο χρησιμεύουν όπως μας λέει ο παραπάνω φίλος μας, μάλλον σαρκαστικά, είναι ότι ενίοτε, κάποιοι τα χρησιμοποιούν ως διαφημιστικό χώρο για να διαφημίζουν τα καταστήματά τους ή διάφορες εκδηλώσεις, ή ως χώρο αναγραφής διαφόρων συνθημάτων!!\nΕιδικότερα τα περίπτερα που υπάρχουν και είναι ανενεργά για άγνωστο λόγο και για αρκετά χρόνια, όπως τα κατέγραψε, βρίσκονται:\n1.-Πλησίον του Κέντρου Υγείας Αριδαίας, το οποίο μάλιστα κρύβει και την ορατότητα των οδηγών που κινούνται στην διασταύρωση των οδών Π. Μελά & Φιλίππου.\n2.-Πλησίον του Δημαρχείου της πόλης\n3.-Έναντι του Ξενιτίδειου Πνευματικού Κέντρου\n4.-Πλησίον της πιάτσας ΤΑΞΙ\n5.-Έμπροσθεν της Τράπεζας Πειραιώς\nΕύλογα λοιπόν διερωτάται ο παραπάνω φίλος μας, δεν υπάρχει σχετικό Νομικό πλαίσιο για το θέμα αυτό, δλδ τι γίνεται στην περίπτωση που ο νόμιμος κάτοχος δεν το λειτουργεί και μάλιστα για πολλά χρόνια; Mπορεί να είναι εσαεί κλειστά και να ασχημαίνουν την πόλη και ειδικότερα το κέντρο της Αριδαίας;\nΗ ιστοσελίδα μας, δημοσιεύει τον Κανονισμό Λειτουργίας Περιπτέρων που ισχύει στον Δήμο Αλμωπίας ο οποίος καταρτίστηκε από την αρμόδια Επιτροπή και μπορείτε να τον διαβάσετε Ε Δ Ω.\nΔείτε παρακάτω σχετικές φώτο από τα παραπάνω έξι περίπτερα που είναι σε ΜΗ ΛΕΙΤΟΥΡΓΙΑ...


Published: Saturday, 29 November 2014 15:00\nPublished: Friday, 28 November 2014 19:44\nPublished: Friday, 28 November 2014 13:47\n24 Μαρτίου 1968. Η ΑΕΚ έχει χάσει βαθμό και ο Ολυμπιακός, που την κυνηγάει επί 19 αγωνιστικές, με νίκη μέσα στην Τούμπα πατάει κορυφή. Η μεγάλη αλήτρα που ακούει στο όνομα Θείος Νούλης Χαραλαμπίδης καρφώνει τον επίδοξο πρωταθλητή στο 81’ με κεφαλιά και «η βοή του πλήθους μοιάζει με έκρηξιν».\nΟ Ολυμπιακός παρέμεινε στο κέντρο του γηπέδου στο ημίχρονο, προτιμώντας να μην πάει στα αποδυτήρια υπό το φόβο του οργισμένου πλήθους. Κατά τη διάρκεια του αγώνα, «συμπλοκή εγενικεύετο με συμμετοχή και των 22 παικτών». Πολύ ξύλο ανάμεσα στους παίκτες, με πρωταγωνιστή παντού τον Αρίσταρχο Φουντουκίδη, ο οποίος σε καμία φωτογραφία δε φαίνεται να κουνιέται και στέκεται ευθύς, είτε πλακώνεται με έναν είτε με δύο, είτε με τρεις ολυμπιακούς.\nΟι Πειραιώτες ανακοινώνουν επισήμως πως «ζητούν την επανάληψιν του αγώνος εις ουδέτερον γήπεδον». Δηλώνουν πως δεν θα ξαναπαίξουν στην Τούμπα, επειδή «έχουμε και οικογένειες». Οι 2.000 εκδρομείς του Ολυμπιακού φωνάζουν ρυθμικά «Ηρακλής-Ηρακλής» για να «πικάρουν» τους 30.000 Παοκτσήδες. Οι Παοκτσήδες συνεχίζουν τη βεντέτα που έχει αρχίσει χρόνια πριν, με την αποχώρηση από το γήπεδο σε ένδειξη διαμαρτυρίας.\nΝτροπιαστικές στιγμές από την ιστορία του ΠΑΟΚ, ποδοσφαιριστές να δέρνουν τους συναδέλφους τους του Ολυμπιακού, να τους κερδίζουν στον αγώνα και να τους ξαναδέρνουν μετά τη λήξη, όπως και τον εριστικό τους προπονητή που εμφανίστηκε έπειτα στο αεροδρόμιο με επιδέσμους. Καλό θα ήταν να δείξουν αυτές τις εικόνες στους σημερινούς παίκτες του ΠΑΟΚ ως παράδειγμα προς αποφυγή, είμαστε πολιτισμένοι άνθρωποι εμείς.\nPublished: Friday, 28 November 2014 01:16\nPublished: Wednesday, 26 November 2014 20:49\nPublished: Tuesday, 25 November 2014 20:51\nΣαν σήμερα, στις 25 Νοεμβρίου 1949, γεννήθηκε ο Γιάννης Στέφας, τερματοφύλακας του ΠΑΟΚ σε 63 αγώνες την περίοδο 1973-1975. Μεταξύ άλλων, ο Στέφας υπήρξε τερματοφύλακας της ομάδας μας στον πρώτο αγώνα όπου ο ΠΑΟΚ χρειάστηκε να παίξει πέναλτι, ο οποίος παραμένει μέχρι και σήμερα ο μοναδικός τελικός Κυπέλλου που κρίθηκε μετά την κανονική του διάρκεια με συμμετέχοντα τον Δικέφαλο.\nΣτη Νέα Φιλαδέλφεια, στις 16 Ιουνίου 1974, Ολυμπιακός και ΠΑΟΚ έρχονται ισόπαλοι στα 90 και τα 120 λεπτά. Για την ομάδα του Πειραιά αστοχούν στη διαδικασία των πέναλτι οι Πουπάκης και Περσίδης (άουτ) και για τον ΠΑΟΚ ο Κούδας (απόκρουση). Το δεύτερο Κύπελλο του ΠΑΟΚ σηκώνεται μέσα στην Αθήνα.\nΟ ΠΑΟΚ έχει παίξει πέναλτι στην ιστορία του συνολικά 15 φορές, με αρνητικό ρεκόρ 5-10. Έχει 0/4 σε ευρωπαϊκούς αγώνες (Άιντραχτ, Μπάγερν, Σεβίλλη, Μπενφίκα) και για το Κύπελλο Ελλάδας κέρδισε 5 στα 11 (Ολυμπιακό στον τελικό του 1974 με 3-4, Νίκη Βόλου το 1981 με 3-5, Αναγέννηση Γιαννιτσών το 1986 με 15-16, Σπάρτη το 1990 με 0-2 όπου ο Γκιτσιούδης έκανε το ιστορικό ρεκόρ με αποκρούσεις και στα τέσσερα πέναλτι που εκτέλεσαν οι αντίπαλοι, Άρη το 2009 με 8-9 με τον Μπαλάφα που αποβλήθηκε στα πέναλτι και τον Κλάους να κάνει σσσ στην κερκίδα αμούστακο παιδί.\nΣαν σήμερα, επίσης, στις 25 Νοεμβρίου 2009, έσκασε μύτη ένα κοριτσάκι μισό μέτρο μπόι, μέσα στη μαγκιά και ουρλιάζοντας ακατάληπτα συνθήματα από το πρώτο δευτερόλεπτο που ήρθε στον κόσμο. Αυτή που σε 15 χρόνια από σήμερα θα τη βλέπουνε τα παιδιά σας πάνω στο κάγκελο ως η πρώτη γυναίκα που θα οργανώνει το πέταλο της Θύρας 4 και θα κάθονται σούζα όταν θα τους φωνάζει «ΠΑΟΚ ρε μουνιά, χέρια ρεεε».\nPublished: Friday, 21 November 2014 10:54\nPublished: Wednesday, 19 November 2014 13:57\nΌλοι είχαμε στο σχολείο ένα παιδάκι με ψυχολογικά θέματα που δεν το ενοχλούσε κανείς. Μια φάπα άνθρωπος, δεν τον πείραζες αν ήσουν αντράκι, αν σεβόσουν τον αδύναμο που καθόταν σε μια γωνιά, σχεδόν αόρατος. Ήταν το εύκολο θύμα αν ήσουν κομπλεξικός και δεν μπορούσες να τα βάλεις με κάποιον στα μέτρα σου. Ο Γιαννάκης ο Οκκάς του σχολείου, ας πούμε.\nΠλάκωσες τον Γιαννάκη, μπράβο, ρε παλικαρά, μεγάλος αλήτης είσαι, με κανέναν κανονικό άντρα τι φάση να παίξεις μπουνιές; Και πού να ‘ξερες πως ήταν και είναι γάβρος ο Γιαννάκης, έκανε και δηλώσεις πως από παιδί μικρό αγαπούσε τον Ολυμπιακό –δικό σου άνθρωπο έδειρες, Καρεμπούλη. Εγώ τώρα που τη βλέπω τη φωτογραφία μέχρι που να αγιάσει το χέρι σου λέω από μέσα μου.\nΠόσο τυχερός είσαι που ήρθε με λίγα χρόνια καθυστέρηση αυτός που θα σε έπιανε από τα κοτσίδια και θα σε στριφογύριζε, όπως έκανε τόσα και τόσα μέσα στη δική σου έδρα κι ακόμα να το χωνέψεις. Μπούλη, μπούλη, Καρεμπούλη, δίδαξες ήθος κι εσύ.


Κρατήστε αυτή μας την ανάρτηση. | ΒΑΘΥ ΚΟΚΚΙΝΟ\nHome » Πολιτική , Featured » Κρατήστε αυτή μας την ανάρτηση.\nΑπό ΒΑΘΥ ΚΟΚΚΙΝΟ , Σάββατο, 10 Απριλίου 2021 | 7:04 π.μ.\nΚρατήστε τα όσα αναφέρουν αυτές οι δυο εικόνες που παραθέτουμε.\nΠρόκειται για δημοσιεύματα που έγιναν τέλη Ιούνη του 2020 και όπως αντιλαμβάνεστε προανάγγελλαν συγκλονιστικές αποκαλύψεις που θα έφερναν τα πάνω-κάτω σε όλο το πολιτικό σκηνικό και στην διάρθρωση των κατασταλτικών μηχανισμών.\nΤο αποτέλεσμα το γνωρίζεται. Εγινε ο σκεπτικός ντόρος, τα αποτελέσματα που ήθελαν να δημιουργήσουν τα δημοσιεύματα επιτελέστηκαν και όλα αποδείχθηκαν μια φωτοβολία. Εσκασε, έκανε τον θόρυβο της και τελείωσε. Τα όσα απίστευτα είδαν το φως της δημοσιότητας, τα έφαγε το σκοτάδι και κανείς δεν ασχολήθηκε μ' αυτά.\nΕσείς πιστεύεται ότι ήταν τυχαίο; Αν ναι, κάνετε λάθος. Οπως και θα είναι αστοχία σας, αν εκτιμήσετε ότι αυτή την περασμένη είδηση την επαναφέρουμε χωρίς λόγο.\nΥπάρχουν κάποια ζητήματα που θέλουν ιδιαίτερη προσοχή. Και για μας πάνω απ' όλα είναι η αξιοπιστία του ιστότοπου μας. Κρατήστε αυτή την ανάρτησή μας και θα καταλάβετε τον λόγο αν ολοκληρώσουμε -σε περίπτωση που τα καταφέρουμε- ένα ρεπορτάζ που έχουμε ξεκινήσει


Το δράμα διάσημης παρουσιάστριας: Έχασε το μωρό της στον έβδομο μήνα της εγκυμοσύνης της! - Mothersblog.gr\nΤο δράμα διάσημης παρουσιάστριας: Έχασε το μωρό της στον έβδομο μήνα της εγκυμοσύνης της!\nΣε μία αυτοβιογραφία που αποτελεί κατάθεση ψυχής, διάσημη παρουσιάστρια αποκαλύπτει τις πιο τραγικές στιγμές της ζωής της. Και ίσως η τραγικότερη ήταν όταν η καρδιά μωρού που κυοφορούσε και ενώ εκείνη διένυε τον έβδομο μήνα, έπαψε ξαφνικά να χτυπά!\nΟ λόγος για την Αμάντα Χόλντεν, παρουσιάστρια του «Βρετανία έχεις ταλέντο» η οποία είναι σήμερα 42 χρονών και αποφάσισε να αποκαλύψει μέσα από τις σελίδες ενός βιβλίου τις τραγικές στιγμές της ζωής της.\nΚαι σαν να μην έφτανε ο θάνατος του γιου της που πέθανε μέσα στην κοιλιά της, ήρθε και άλλη τραγική στιγμή για εκείνη, όταν η ίδια πήγε να πεθάνει από αιμορραγία όταν έφερε στον κόσμο, με καισαρική τομή, την δεύτερη κόρη της.\nΠριν από όλα αυτά, όπως αποκαλύπτει στην αυτοβιογραφία της, η Αμάντα Χόλντεν είχε και μία αποβολή στην 16η εβδομάδα εγκυμοσύνης. Όλα αυτά τα περιστατικά της στοίχισαν πολύ, όμως η ίδια βρήκε το κουράγιο να κοιτάξει το μέλλον με αισιοδοξία παρ' όλο που συχνά θρηνεί για τα μωρά της που έφυγαν τόσο ξαφνικά από τη ζωή της.


Οι ευπαθείς ομάδες μπορεί να χρειαστούν 3η δόση εμβολίου - Πρώτη Καθημερινή Εφημερίδα\n4 Ιουνίου, 2021 19:01\nΟι άνθρωποι που είναι πιο ευάλωτοι στην Covid-19 πιθανώς θα χρειασθούν μία τρίτη ενισχυτική ή αναμνηστική δόση του εμβολίου Pfizer/BioNTech. Αργότερα εντός του έτους, σύμφωνα με επιστήμονες στη Βρετανία, μεταξύ των οποίων ένας Έλληνας της διασποράς. Οι οποίοι βρήκαν ότι το εμβόλιο πυροδοτεί μικρότερη ανοσιακή απόκριση αντισωμάτων έναντι της ινδικής παραλλαγής Δέλτα του κορονοϊού.\nΟι ερευνητές του Ινστιτούτου Φράνσις Κρικ και του Πανεπιστημιακού Κολλεγίου του Λονδίνου (UCL), μεταξύ των οποίων ο Έλληνας Γιώργος Κασσιώτης. Οι οποίοι έκαναν τη σχετική δημοσίευση στο ιατρικό περιοδικό «The Lancet», σύμφωνα με τους «Φαϊνάνσιαλ Τάιμς». Ανέφεραν ότι τα επίπεδα εξουδετερωτικών αντισωμάτων σε όσους έκαναν τις δύο δόσεις του εν λόγω εμβολίου. Ήταν κατά μέσο όρο τουλάχιστον πέντε φορές χαμηλότερα έναντι τις παραλλαγής Δέλτα, σε σχέση με το αρχικό κινεζικό στέλεχος.\nΜετά από την πρώτη δόση του εμβολίου το 32% των εμβολιασθέντων -ο ένας στους τρεις- εμφάνισαν αισθητή ανοσιακή απόκριση αντισωμάτων έναντι της ινδικής παραλλαγής Δέλτα. Σε σχέση με ποσοστό 79% των εμβολιασθέντων έναντι του αρχικού ιού που είχε ανιχνευθεί στη Γουχάν.\nΗ λοιμωξιολόγος Έμα Γουόλ του UCL δήλωσε πως «το πιο σημαντικό πράγμα είναι να διασφαλιστεί ότι τα εμβόλια κρατούν όσο γίνεται περισσότερους ανθρώπους εκτός νοσοκομείων». Κι, όπως είπε, «τα ευρήματά μας δείχνουν ότι ο καλύτερος τρόπος για να το πετύχουμε αυτό είναι να χορηγούμε γρήγορα τις δεύτερες δόσεις. Να παρέχουμε ενισχυτικές δόσεις σε όσους μπορεί να μην έχουν επαρκώς υψηλή ανοσία έναντι των νέων παραλλαγών του κορονοϊού».\nΗ καθηγήτρια Ανοσολογίας και Λοιμωξιολογίας Ελεάνορ Ράιλι του Πανεπιστημίου του Εδιμβούργου. Σημείωσε ότι, όπως δείχνουν τα νέα στοιχεία, «τα εμβόλια πιθανώς παρέχουν κάπως μικρότερη προστασία έναντι της λοίμωξης με την παραλλαγή Δέλτα». Πρόσθεσε, όμως, πως η απόκριση των αντισωμάτων δεν είναι ο μοναδικός παράγοντας που καθορίζει την αποτελεσματικότητα του εμβολιασμού. «Αυτά τα δεδομένα δεν μπορούν να μας πουν εάν το εμβόλιο θα είναι λιγότερο αποτελεσματικό. Για την αποτροπή της σοβαρής νόσου, τη νοσηλεία ή τον θάνατο. Πρέπει να περιμένουμε για τα πραγματικά στοιχεία». «Έχουμε λόγους να είμαστε αισιόδοξοι. Καθώς άλλες ανοσιακές αποκρίσεις, όπως των Τ-λεμφοκυττάρων, επίσης συμβάλλουν στην προστασία έναντι της σοβαρής νόσου. Κι αυτές μπορεί να επηρεάζονται λιγότερο από τις μεταλλάξεις του κορονοϊού που επιδρούν στα εξουδετερωτικά αντισώματα», συμπλήρωσε.\nΠροηγούμενο άρθροΚορονοϊός – Χαρδαλιάς: Οι αλλαγές στον Τουρισμό και οι περιοχές με τους λιγότερους εμβολιασμούς


147 επιλογές για την προσέγγιση του κοινού > Δημοσίευση επισκεπτών\nΤο υλικό προετοιμάστηκε από τον Ιβάν Shkirya, τον ιδρυτή Callibri.\n"Καλό βράδυ, καλό βράδυ, αγαπητέ μου, τρυφερή μου, κακό και θορυβώδη μου, αναστατωμένος και ευχαριστημένος." Γεια σας, διαφορετικά μου, γεια σου, πανομοιότυπα "- τόσο όμορφο babe Nonna καλωσόρισε" Like a radio ". Για να περιγράψετε σε ένα σύνολο από όλους τους οποίους υποβάλλετε αίτηση, η υποδοχή είναι ενδιαφέρουσα, αλλά είναι απίθανο να ταιριάζει στους περισσότερους από εκείνους που επικοινωνούν τακτικά με το κοινό.\nΓια εκείνους που κάθε φορά πέφτουν σε μια στομωρία στη σκέψη για το πώς να έρθουν σε επαφή με blog / δημόσιους συνδρομητές, όπως - για τους συνεργάτες, πώς - για τους συμμετέχοντες στη διάσκεψη, ο Callibri δημιούργησε αυτή την οδηγία.\nΕπαγγελματική ή κοινωνική\nΓεωγραφικά, εθνικά και θρησκευτικά\nΌλα τα διαφορετικά\nΤρεις κανόνες για την προσέγγιση του κοινού\nΑυτή η κατηγορία περιλαμβάνει τις γνωστές βαρετές και συνηθισμένες αναφορές. Θα είναι χρήσιμες για επίσημες επιστολές, δηλώσεις, έφεση, αναφορές, γενικά, κάθε επικοινωνία που συνεπάγεται μια δεδομένη μορφή.\nΔεν μπορείτε να παλέψετε, αλλά απλά γράψτε "καλό απόγευμα (πρωί, βράδυ)", "γεια", "έχετε ένα ευχάριστο βράδυ (ημέρα, πρωί, νύχτα)". Θα είναι κατάλληλο παντού και πάντα.\nΚυρίες και κύριοι, κυρία και κύριε, κυρίες και κύριοι, αγόρια και κορίτσια, πολίτες, σύντροφοι, αγαπητοί. Παρεμπιπτόντως, ο "σεβαστός" μπορεί να χρησιμεύσει τόσο ως ανεξάρτητη αναφορά όσο και ως γενικό επίθετο για σχεδόν κάθε έκκληση οποιασδήποτε κατηγορίας, για παράδειγμα, ένα σεβαστό κοινό. Σε ορισμένες περιπτώσεις, μπορείτε να προσθέσετε στην έκκληση τη λέξη "αγαπητό", θυμηθείτε τον Μπόρις Νικολάεβιτς με την αμετάβλητη του: "Αγαπητοί Ρώσοι".\nΣυνεργάτες, εργαζόμενοι, συνεργάτες, μαθητές, μαθητές, γονείς, στρατιωτικούς, συναδέλφους, συμμαθητές, πελάτες, συνδρομητές, πελάτες, επισκέπτες, αθλητές, δημοσιογράφους, PR άτομα, επιχειρηματίες, υδραυλικοί, γιατροί, αστυνομία. Μπορείτε να συνεχίσετε επ 'αόριστον. Εάν το κοινό-στόχος σας έχει μια κοινή λειτουργία, επινοήστε ένα μήνυμα που βασίζεται σε αυτό.\nΡώσοι, κάτοικοι (εδώ μπορείτε να προσδιορίσετε μια χώρα, περιφέρεια, περιφέρεια, πόλη, χωριό ή δρόμο), συμπατριώτες, μετανάστες, Μοσχοβίτες (κάτοικοι του Ekaterinburg, κατοίκους Αγίας Πετρούπολης, Krivoryozhans είναι κάτοικοι συγκεκριμένης πόλης), κάτοικοι Uralmash. Εδώ θα αναφερθούμε και σε εκπροσώπους συγκεκριμένων εθνών (Στάβοι Σιβηρίας, Κριμανοί Γερμανοί, μικρούς λαούς του Βορρά, Ρώσοι, Ουκρανοί, Μπούριτς) και υποστηρικτές διαφόρων θρησκειών (Ορθοδόξων, Μουσουλμάνων, Ορθοδόξων, Βουδιστών, Εβραίων).\nΜια άλλη συγκεκριμένη κατηγορία, αλλά δεδομένου ότι πήραμε να κατηγοριοποιήσουμε, δεν θα παρακάμψει. Κομμουνιστές, Ενιαία Ρωσία, Πιτινιστές, Ldprovtsy, δίκαιη Ρωσία, αναρχικοί, μονάρχες, εθνικιστές, νέοι λενινιστές, δημοκράτες, φιλελεύθεροι, μέλη κόμματος.\nΑκόμη και οι επίσημοι εκπρόσωποι των σοβαρών εταιρειών προτιμούν να επικοινωνούν με τους συνδρομητές τους λιγότερο τυπικά από ό, τι ορίζει ο επίσημος επιχειρηματικός τρόπος.\nΠολύ ουδέτερη κατηγορία. Από τη μια πλευρά, άφησαν το επίσημο όργανο, από την άλλη, τίποτα σκανδαλώδες ή συγκλονιστικό.\nΦίλοι, αγαπητοί μου άνθρωποι, άνθρωποι, φίλοι, φίλοι, οτιδήποτε, παιδιά.\nΓεια σε όλους, πυροτεχνήματα, μια καλή στιγμή της ημέρας (από το δρόμο, για να γράψετε έτσι - moveton), γεια σου, αγαπητοί εκατομμύρια (χιλιάδες, εκατοντάδες - ο δείκτης εξαρτάται από το μέγεθος του κοινού), καλό πρωί του Σαββάτου (ναι οποιαδήποτε ημέρα της εβδομάδας)\nΤα τελευταία χρόνια, πολλά δανεικά λόγια έχουν εμφανιστεί στα ρωσικά. Μην παραμερίζεστε και απευθύνεστε σε μεγάλο αριθμό ανθρώπων. Και μπορείτε να χρησιμοποιήσετε τόσο την αρχική ορθογραφία όσο και την μεταγραφή.\nΓεια, Άνθρωποι, Γεια σου Άνθρωποι, Αδελφός, Αδελφή, Ντάρλινγκ, Γκίζε, Κίντερ, Χαϊουσκά, Απόκριες.\nΤα ψάρια μου, οι γάτες, τα γατάκια, οι γάτες, οι νεοσσοί, οι νεοσσοί, τα κουνελάκια, τα λαγουδάκια, οι μέλισσες (τακτικοί αναγνώστες).\nΣτην Callibri, χρησιμοποιούμε συχνά αυτήν την τεχνική όταν απευθύνουμε έκκληση προς τους εργαζομένους, στην Τηλεγράφημα-chat, οι εργαζόμενοι συχνά ακούνε από μένα: "Τα πουλιά μου ..." και ο διευθυντής μάρκετινγκ λέει στους διευθυντές: "Humming, προσοχή!\nΉταν η ομορφιά τους που χρησιμοποιούνται Nonna και αρκετά επιτυχημένα. Ο πιο έξυπνος, αγαπημένος, καλός, πολύτιμος, χαριτωμένος, ακτινοβόλος, πιο μαγικός, θαυμάσιος, όμορφος, εκπληκτικός μου, όμορφος, πολύτιμος, περίεργος, ασταθής. Χρησιμοποιήστε τη φαντασία και το λεξιλόγιό σας για να συνεχίσετε.\nΜεγάλη για να πάτε στις κοινότητες του δέκατου και της αίγλης. Ένα από τα χαρακτηριστικά γνωρίσματα - η αγάπη των ελαττωματικών επιθημάτων. Τριμπιδάκια, χρώματα, φίλοι, θεές, ήλιοι, αστερίσκοι, μητέρες-ομορφιές, χάντρες, μαρμελάδες, φίλοι.\nΑγόρια, αδερφοί, αγόρια και κορίτσια, κορίτσια, κορίτσια, κορίτσια, αγόρια, sudari και κυρία, αγόρια. Η προσφυγή όσον αφορά το φύλο δεν σημαίνει καθόλου ότι το μήνυμα απευθύνεται αποκλειστικά σε εκπροσώπους του ίδιου φύλου. Για παράδειγμα, το "Merciless PR" αναφέρεται στους αναγνώστες του αποκλειστικά "κορίτσια".\nΜοιάζει με την επίσημη κατηγορία "Σύμφωνα με επαγγελματικούς ή κοινωνικούς λόγους", μόνο εδώ συγκεντρώθηκαν καταγγελίες στους εκπροσώπους των κοινοτήτων που σχηματίστηκαν βάσει ορισμένων κοινών συμφερόντων. Οι μαμούθ, οι Γάλλοι, οι ιδιοκτήτες του iPhone, οι χρήστες των ιστοσελίδων (αυτοί είναι συνδρομητές του WEBSARAFAN public), οι πολίτες της E1 (ενεργοί χρήστες του ιστότοπου e1), χρήστες του forum, car clubs, instrudrugi, instassemya, γλυκά, ψαράδες,\nΟι κατηγορίες μπορούν να μελετηθούν επ 'αόριστον, αλλά η αρχή, ελπίζουμε, είναι σαφής. Ακολουθούν μερικά ακόμα παραδείγματα αναφορών. Σε ένα από τα τηλεγραφικά κανάλια αφιερωμένα στο μάρκετινγκ, ο συγγραφέας καλεί το ακροατήριό του «νεαρά», «νέοι φίλοι μου», «νέοι δημιουργοί χρήματος». Κάποιος ελαττώνει ελαφρώς τις συνηθισμένες λέξεις και παίρνει tovarischi και τους συνδρομητές (από τη συνδρομή λέξης). Για κάποιον, αγαπητοί μου πρωταθλητές ή μελλοντικοί νικητές θα είναι τέλειοι. Μπορείτε να κάνετε χωρίς θεραπεία: "Γεια σας, είμαι ο Ivan Ivanov, ο κυβερνήτης του σύμπαντος και σήμερα θα σας διδάξω κάτι χρήσιμο".\nΔεν υπάρχει έτοιμη συνταγή για να βρείτε την τέλεια έκκληση για το ακροατήριό σας. Υπάρχουν όμως διάφοροι γενικοί κανόνες:\nΑποφασίστε πώς θα επικοινωνήσετε με το κοινό - επίσημα ή ανεπίσημα. Επαναλάβετε τη δική σας κατάσταση: στον κατάλογο αλληλογραφίας από μια μεγάλη ανησυχία, υπογεγραμμένη από τον Διευθύνοντα Σύμβουλο, η έκκληση "Γεια σας, οι άνθρωποι" δύσκολα θα είναι κατάλληλη. Αλλά στην πρόσκληση σε ένα εταιρικό πάρτι ο ίδιος διευθυντής μπορεί να γράψει "φίλους".\nΣτο δικό σας blog, είστε βασιλιάς και θεός, οπότε η επιλογή της προσφυγής εξαρτάται από το είδος του κοινού που θέλετε να προσελκύσετε και από την ατμόσφαιρα που πρέπει να δημιουργήσετε. Εάν οι θέσεις θα είναι ματιά και αστεία στα πρόθυρα, τότε η έκκληση "αγαπητοί και αγαπητοί συνδρομητές" δεν θα κάνει.\nΤο απλούστερο είναι να εφαρμοστεί στην Κεντρική Ασία. Αφήστε να είναι φιλόξενο, αλλά σίγουρα δεν θα προσβάλει κανέναν.\nΑυτό το άρθρο αναφέρει 147 αναφορές περιπτώσεων. Εάν έχετε ξεχάσει κάτι, γράψτε στα σχόλια.\n← Πώς νευρωνικά δίκτυα αλλάζουν τον κόσμο του μάρκετινγκ και γιατί πρέπει να το σκεφτείτε\n5 παραδείγματα crowdfunding ανταμοιβών →


Ο Ερντογάν κήρυξε πόλεμο και στους γιατρούς της Τουρκίας! | Liberal.gr\nΟ Ταγίπ Ερντογάν αναδεικνύεται σε πρωτομάστορα του πολέμου. Και μάλιστα, όχι μόνο εκτός συνόρων, όπως έχει αποδείξει σε Συρία, Ιράκ, Λιβύη, ανατολική Μεσόγειο και Καύκασο, αλλά και εντός της Τουρκίας. Άλλωστε, βλέπει εχθρούς παντού και πάντα, τους οποίους κυνηγά συστηματικά και αδιάκοπα, με απώτερο σκοπό να τους «εξουδετερώσει».\nΌλοι γνωρίζουν, για παράδειγμα, τους διωγμούς που έχουν υποστεί και συνεχίζουν να υφίστανται οι Κούρδοι της Τουρκίας και κυρίως οι πολιτικοί τους εκπρόσωποι και οι θεσμοί τους. Ειδικά μετά την αποτυχημένη απόπειρα πραξικοπήματος του 2016, έχουν αναγορευτεί επισήμως σε τρομοκράτες, έχουν εξισωθεί με τους αποκαλούμενους «γκιουλενιστές» και βρίσκονται διαρκώς αντιμέτωποι με την άγρια καταστολή.\nΧθες, μάλιστα, η αστυνομία εισέβαλε εκ νέου στο αρχηγείο του Κόμματος της Δημοκρατίας των Λαών (HDP) στο Ντιγιάρμπακιρ, συλλαμβάνοντας πολλά μέλη του προεδρείου του και κατάσχοντας υλικό και υπολογιστές. Είναι δε γνωστό ότι η ηγεσία του κόμματος και πολλοί βουλευτές του βρίσκονται ήδη στη φυλακή, ενώ έχουν καθαιρεθεί από τις θέσεις τους όλοι οι εκλεγμένοι δήμαρχοι και κοινοτάρχες τους οποίους υποστήριξε το HDP.\nΑπαγορεύεται η κριτική!\nΤο μένος του Ερντογάν, της κυβέρνησής του και του αυταρχικού και αντιδημοκρατικού καθεστώτος που έχουν οικοδομήσει δεν εξαντλείται, όμως, στους Κούρδους. Έχει στόχο οποιονδήποτε τολμά να αμφισβητήσει την πολιτική τους ή να τους ασκήσει κριτική.\nΑυτό συνέβη και στην περίπτωση των γιατρών και υγειονομικών, οι οποίοι παύουν να είναι «ήρωες» από τη στιγμή που εκφράζουν άποψη διαφορετική από την επίσημη. Για του λόγου το αληθές, ο ίδιος ο Ερντογάν κατηγόρησε, εμμέσως πλην σαφώς, την Ιατρική Ομοσπονδία της Τουρκίας (ΤΤΒ) για σχέσεις με την τρομοκρατία και υποσχέθηκε ουσιαστικά να κάνει ό,τι περνά από το χέρι του προκειμένου να αντικαταστήσει το εκλεγμένο προεδρείο της.\nΤο ποτήρι ξεχείλισε για τον «σουλτάνο» εξαιτίας της σφοδρής κριτικής που δέχθηκε η κυβέρνηση από την ομοσπονδία αναφορικά με τους χειρισμούς της στην πανδημία, αλλά και για απόκρυψη των πραγματικών στοιχείων. Κριτική η οποία συνοδεύτηκε, από σειρά δημόσιων εκδηλώσεων διαμαρτυρίας τον Σεπτέμβριο, με κεντρικό σύνθημα «εσείς δεν μπορείτε να κυβερνήσετε, εμείς πεθαίνουμε».\nΜετά και από αυτό, ο Ερντογάν αποφάσισε να καθαρίσει την κατάσταση, ακολουθώντας την πάγια τακτική του, η οποία έχει ένα στόχο: Να μην επιτρέψει την αμφισβήτησή του στο εσωτερικό, ειδικά σε μια περίοδο που η οικονομία κλονίζεται και η λίρα κατρακυλά, με αποτέλεσμα νοικοκυριά και επιχειρήσεις να τα φέρνουν ολοένα πιο δύσκολα βόλτα.\nΟι γιατροί και η ομοσπονδία τους, πάντως, δεν φάνηκαν διατεθειμένοι να υποκύψουν στις απειλές του Ερντογάν. «Θα συνεχίσουμε να μιλάμε δημοσίως και σε κάθε επίπεδο για την υγεία του λαού και των υγειονομικών», αναφέρει χαρακτηριστικά ανακοίνωση της ΤΤΒ. Θα σταματήσουν, άραγε, στις απειλές ο Ερντογάν και η κυβέρνηση; Πολύ δύσκολα...\nKύπρος: Ένας νέος θάνατος και 254 νέα κρούσματα κορονοϊού\nΜικτά πρόσημα στην Wall Street μετά το ρεκόρ\n«Όχι» του ΣΥΡΙΖΑ στη μείωση των ασφαλιστικών εισφορών\nS&P: Η μετατροπή των CoCos βελτιώνει το κεφαλαιακό απόθεμα της Τρ. Πειραιώς\nΣτ. Πέτσας: Δεν είναι fake news! Ο ΣΥΡΙΖΑ καταψήφισε τη μείωση ασφαλιστικών εισφορών\nΝτ. Τραμπ: Κερδίσαμε άνετα τις εκλογές με μεγάλη διαφορά αλλα μας έκλεψαν\nΓαλλία: Νέα άνοδος σε κρούσματα και θανάτους το τελευταίο 24ωρο\nΗλ. Μόσιαλος: Πού οφείλεται η διαφορά αποτελεσματικότητας στο εμβόλιο της Οξφόρδης


Απριλίου 2012 | Εξάντας\nΑναρτήθηκε από τον Χρήστος Γ. στις 7:00:00 μ.μ. 10 σχόλια\nΣτο Mobile της Alabama και ο Mark, ο παλιός καλός μου φίλος!\nΣτις 9 Μαρτίου το απόγευμα είχαμε «καθαρίσει» με τον Μισσισσιππή.\nΟ πιλότος ταξίδευε προς τον πλοηγικό σταθμό, αφού η δουλειά του να βγάλει το καράβι στον Κόλπο του Μεξικού είχε ολοκληρωθεί.\nΣτις 5 η ώρα έκανα πρόσω ολοταχώς.\nΤο επόμενο ταξίδι είχε ήδη προσδιοριστεί και προετοιμαστεί. Δεν είχαμε περιθώρια καθυστερήσεων.\nΛιμάνι φόρτωσης, το Mobile της Alabama. Πολύ κοντά. Μόλις 130 μίλια απόσταση μέχρι τον επόμενο πιλότο. Θα φορτώναμε κάρβουνο, κάπου 71.000 τόνους.\nΠροορισμός το Itaguai της Βραζιλίας δίπλα στο Rio de Janeiro. Αλλά για αυτό θα έχουμε να λέμε αργότερα.\nΜετά από δεκάξι ώρες, στις 9 το πρωί της 10ης Μαρτίου, είχαμε φτάσει και γύρω στις δέκα και μισή φουντάρισα στο αγκυροβόλιο (Fairway Anchorage).\nΜείναμε στο σημείο αυτό μέχρι τις 18 του μηνός το βράδυ που μπήκαμε στο λιμάνι για φόρτωση! Βιάζεσαι να φτάσεις κάπου και στο τέλος σου λένε να περιμένεις μια βδομάδα τη σειρά σου! Παραξενιές της δουλειάς μας; Μπα, όλα έχουν την εξήγησή τους!\nΈχω έρθει πάνω από 6-7 φορές σ’ αυτό το μέρος. Τα περισσότερα ταξίδια την εποχή, πριν 6-7 χρόνια, τότε που με ένα άλλο καράβι, μετέφερα εδώ κάρβουνο από το Puerto Drummond της Κολομβίας. Τότε, σ’ ένα από τα ταξίδια αυτά, ήταν και η μοναδική φορά που μπόρεσα να δω για λίγο την πόλη λίγο πριν πέσει η νύχτα.\nΠροτού καταλήξω για ακόμα μια φορά στο τοπικό «OUTBACK» για ένα απολαυστικό γεύμα με τον Mark Fenton, τoν πράκτορα του πλοίου και την οικογένειά του, κάναμε μια γρήγορη βόλτα και μου είχε πει ότι το Mobile είναι μια από τις αμερικανικές πόλεις με τις περισσότερες εκκλησίες, αλλά και διαφορετικών χριστιανικών δογμάτων! Απίθανα ονόματα χριστιανικών αιρέσεων. Μορμόνοι, Βαπτιστές, Κουάκερς, Ευαγγελιστές, Λουθηρανοί, Πρεσβυτεριανοί, της Εκκλησίας του Χριστού(!) μερικές από τις πιο γνωστές.\nΌλοι έχουν την εκκλησία τους. Η ζωή συνεχίζεται και ο καθένας περιμένει τη σωτηρία της ψυχής του από τον «δικό» του Χριστό! Αλήθεια πόσοι Χριστοί υπάρχουν;\nΑπό τα σημεία που περάσαμε η πόλη βουτηγμένη στο πράσινο.\nH βραδιά τελείωσε στο «OUTBACK» με την καταπληκτική κουζίνα του, όπως πάντα, με ανθρώπινη ζεστή παρέα, που τόση ανάγκη έχει ο ναυτικός έστω και κατά καιρούς.\nΣτο τέλος ο Mark δεν μ’ άφησε να πληρώσω ούτε δολάριο.\nΞέρετε, και οι Αμερικάνοι είναι άνθρωποι σαν κι εμάς!\nΚι αυτοί αγαπάνε, εκτιμούν, τιμούν φίλους, φιλίες, γνωστούς, γονείς!\nΜπορεί η «μπέσα» και το «φιλότιμο» να είναι, όπως λένε, λέξεις Ελληνικές αλλά τις έχουν κι άλλοι λαοί. Ίσως να μην προσδιορίζονται με ειδικές λέξεις, αλλά υπάρχουν.\nΤελευταία μάλλον ΕΜΕΙΣ πρέπει να ψαχτούμε, να δούμε αν οι συγκεκριμένες λέξεις εξακολουθούν να περιφέρονται στην Ελληνική γη ή την «έχουν κάνει» για πάντα από τον τόπο μας.\nΤον Mark με μεγάλη χαρά τον συνάντησα πάλι και τούτη τη φορά.\nΣαφώς πιο γερασμένο, λίγο πιο αδύνατο. Δεν με γνώρισε αμέσως.\nΧωρίς να του πω τίποτα, κοιτάζοντάς με και σμίγοντας τα φρύδια του, ενώ κρατούσε ακόμα το χέρι μου για την τυπική χειραψία πράκτορα-πλοιάρχου, είπε:\n-Εσένα κάπου σε ξέρω!\n-Για προσπάθησε λίγο, του είπα!\nΜε κοίταξε λίγο ακόμα και φώναξε:\n-«Captain George One»!\nΉταν το πλοίο που πηγαινοερχόμουνα στο Mobile από την Κολομβία.\nΜε είχε θυμηθεί!\nΤα χρόνια είχαν περάσει!\nΟι ζωές μας το ίδιο!\nΑυτός, γραφείο, λιμάνι, καράβια, εξυπηρετήσεις πλοίων!\nΕγώ, θάλασσες, θάλασσες θάλασσες, καράβια, καράβια καράβια, λίγο σπίτι και πάλι από την αρχή!\nΟ κόσμος όλος ίδιος!\nΜου μίλησε για, την κόρη του, την Τσέλσι – δεν ξεχνιέται εύκολα τέτοιο όνομα – και το γιό του, που δεν θυμάμαι το όνομά του. Είναι και οι δυο τους μια χαρά.\nΆλλαξε όμως ύφος όταν μου μίλησε για τη γυναίκα του και την περιπέτεια της υγείας της.\n-Ευτυχώς όλα, προς το παρόν, πάνε καλά, είπε με συγκρατημένο χαμόγελο!\nΑυτή τη φορά δεν υπήρχε χρόνος για έξοδο, η φόρτωση πολύ γρήγορη.\nΈμεινε λίγο ακόμα στο πλοίο και έφυγε! Ίσως να μην τον ξαναδώ, ποιος ξέρει! Και την προηγούμενη φορά το ίδιο είχα πει. Ας αφήσω τη τύχη να κάνει τα παιχνίδια της!\nΟ Φιλιππίνος τιμονιέρης, ο Αμερικανός πιλότος κι εγώ!\nΤα ξημερώματα της 22ας Φεβρουαρίου η φόρτωση τελείωσε. Οι 71.000 τόνοι κάρβουνου αναπαύονταν πια στα εφτά αμπάρια του μεγάλου, τύπου PANAMAX, πλοίου. Θα μείνει εκεί γύρω στον ένα μήνα μέχρι να ξεφορτωθεί, όλο, στο Itaguai.\nΣτις 5 το πρωί ένα άλλος πιλότος μας έβγαλε πίσω στον Κόλπο του Μεξικού και στις 10 έκανα πρόσω ολοταχώς.\nΗ αποβίβαση του πιλότου\nΜια πολύ δύσκολη και επικίνδυνη στιγμή για κάθε πιλότο!\nΗ αποβίβαση στο πιο δύσκολο σημείο της!\nΟι σχέση μας με την Αμερική, προσωρινά, διακόπτεται εδώ. Ωστόσο, σαν κέντρο αυτού του κόσμου, δεν βλέπω να αργούμε να ξαναγυρίσουμε σε κάποιο λιμάνι της.\nΗ πορεία του πλοίου νότια-νοτιοανατολική.\nΗ πιλοτίνα απομαρύνεται, ο πιλότος ασφαλής!\nΣτόχος τα νησάκια του Key West. Η νότια κατάληξη της χερσονήσου και πολιτείας της Florida.\nΗ πρώτη ναυτική περιπέτεια που ξεκίνησε πριν λίγες μέρες από το Δέλτα του Μισσισσιππή, βρίσκεται σε πλήρη εξέλιξη!\nΑριστερά η τελευταία τσαμαδούρα (σημαδούρα). Ο Κόλπος του Μεξικού μπροστά μας!\nItaguai, Βραζιλία ερχόμαστε!\nΑναρτήθηκε από τον Χρήστος Γ. στις 7:09:00 π.μ. 10 σχόλια\nΕσύ ο ίδιος που ευθύνεσαι;\nΤι προσάπτεις στον εαυτό σου;\nΑπό εκεί θα βρεθούν τα υπόλοιπα.\nΌσο αυτό δεν γίνεται, η κρίση θα παρατείνεται, το σάπισμα θα βαθαίνει και τα φαινόμενα της ανομίας θα γίνονται πιο άγρια.\nΨυχή έχουμε, δεν έχουμε κατανόηση του εαυτού μας.\nΆλλο να είσαι έξυπνος κι άλλο να κατανοείς.\nΗ κατανόηση είναι ένας βαθμός πάνω από την εξυπνάδα και την γνώση, είναι μια ευαισθησία βαθύτερη, η οποία έχει να κάνει με το κατά πόσο βγαίνουμε από τον εαυτό μας.\nΠαριστάνουμε ή νομίζουμε ότι είμαστε πολύ κοινωνικοί, ενώ στο βάθος έχουμε ένα συναισθηματικό εγωκεντρισμό που μας οδηγεί σε ναυάγια και καταθλίψεις.\nΤι σημαίνει απ’ έξω;\nΣημαίνει αντί να παίρνουμε θέσεις, να κατανοούμε.\nΑπό το οπισθόφυλλο του βιβλίου του\nΑναρτήθηκε από τον Χρήστος Γ. στις 10:00:00 π.μ. 27 σχόλια


Οι οποίες? αποκαλύπτει τα καλύτερα νέα ψαλίδια αντιστάθμισης - Ποια; Νέα\nΒάζουμε τα τελευταία ασύρματα και ηλεκτρικά ψαλίδια από κορυφαίες μάρκες μέσω του αυστηρού μας ποιο; δοκιμές. Δέκα από τα πιο πρόσφατα μοντέλα, από περίπου 40 £ έως 150 £, το μάχησαν για την πρώτη θέση.\nΒρήκαμε τέσσερα νέα ψαλίδια αντιστάθμισης Best Buy. Όλοι μας εντυπωσίασαν με το πόσο γρήγορα μπορούσαν να ξεπεράσουν τους φράκτες ιδιωτικών, κωνοφόρων και δαφνών. Έκοψαν καθαρά τους παχύτερους μίσχους και άφησαν τους φράκτες να φαίνονται τακτοποιημένοι.\nΩστόσο, δεν τα πήγαν όλα καλά. Βρήκαμε δύο μοντέλα που αγωνίστηκαν να μειώσουν περισσότερο από την έξυπνη ανάπτυξη και ήταν απογοητευτικά αργά και κουραστικά στη χρήση. Πηγαίνετε στις κριτικές για ψαλίδι αντιστάθμισης για να μάθετε ποια θα σας ευχαριστήσει και ποια θα σας απογοητεύσει.\nΨαλίδια αντιστάθμισης Bosch\nHedgecutters της Bosch κοστίζει περισσότερο από μερικές μάρκες προϋπολογισμού, αλλά αξίζει να πληρώσετε το ασφάλιστρο;\nΔοκιμάσαμε τρία από τα πιο δημοφιλή μοντέλα για να δούμε αν μπορούν να δικαιολογήσουν την τιμή τους και να φτάσουμε στο επίπεδο που απαιτούμε από τα προϊόντα μας Best Buy hedge trimmer. Μπορείτε επίσης να συνδεθείτε για να διαβάσετε μας για να μάθετε πώς τα μέλη μας αξιολογούν αυτά τα ηλεκτρικά ψαλίδια.\nΑναθεωρήθηκαν τα τελευταία ψαλίδια αντιστάθμισης\nΔοκιμάσαμε 10 από τα τελευταία μοντέλα από τους κορυφαίους κατασκευαστές, συμπεριλαμβανομένων των Bosch, Στίλ, Flymo και Μαύρο και Decker. Υπήρχαν τρία ασύρματα μοντέλα, ένα από τα οποία ήταν ένα μακρύ φρεζάρισμα και επτά ενσύρματα ηλεκτρικά ψαλίδια. Η τιμή κυμαινόταν από λιγότερο από 30 £ έως 150 £.\nΚόψαμε σχεδόν 1000μ2 αντιστάθμισης για να βρείτε τους κορυφαίους υποψηφίους μας. Τα μοντέλα που εξετάσαμε αναφέρονται παρακάτω. Κάντε κλικ στον σύνδεσμο για να διαβάσετε την πλήρη κριτική και να δείτε τα αποτελέσματα των δοκιμών:\nΨαλίδια μπαταρίας χωρίς καλώδιο\nΜαύρο και Decker GTC3655L20 £ 150\nFlymo SabreCut XT Ασύρματο 100 £\nQualcast 18v Li 60 £\nΗλεκτρικά ψαλίδια καλωδίων\nΜαύρο και Decker GT6060\nMac Allister 520W Electric Hedge Trimmer 28 £\nRyobi RHT5555RHS 65 £\nRyobi RHT6560RL 110 £\nΟι τιμές είναι σωστές από τις 18 Ιουνίου 2015 και ενδέχεται να αλλάξουν.\nΔοκιμάστε το Καλύτερα ψαλίδια αντιστάθμισης\nΕγγραφείτε στο Ποιο; Κηπουρική\nΣκοπεύετε να πάτε χωρίς τύρφη στον κήπο σας; - Οι οποίες? Νέα\nΑξίζει να αγοράσετε το αλυσοπρίονο βενζίνης 80 £ της Lidl; - Οι οποίες? Νέα


Αντίσταση στις γειτονιές!: Ζητείται πωλητής-τρια με εμπειρία… στην εκμετάλλευση!\nΆλλη μια Κυριακή που τα καταστήματα είναι ανοιχτά. Αυτή τη φορά με το πρόσχημα των καλοκαιρινών εκπτώσεων και την ανάγκη «να κινηθεί η αγορά». Πάντα στις πλάτες των εμποροϋπαλλήλων, φυσικά! Άλλη μια Κυριακή που δεκάδες χιλιάδες εργαζομένων εξουθενώνονται κάτω από εξαντλητικά ωράρια και υπερεντατικοποίηση της δουλειάς τους ώστε να αποδείξουν την “αποδοτικότητα”, την “ευελιξία”, την “εργατικότητά” τους, κοινώς τις αντοχές τους στην εκμετάλλευση και την υποταγή στο κεφάλαιο, με την απειλή της απόλυσης, της ανεργίας, της εξαθλίωσης.\nΟι εργασιακές συνθήκες στον χώρο του εμπορίου “πρωτοστατούν” εδώ και χρόνια ως παράδειγμα προς μίμηση για τους εργοδότες σε όλους τους κλάδους, είτε για τη συρρίκνωση δικαιωμάτων και ελευθεριών, είτε για να παγιωθεί η επισφάλεια, η αναλωσιμότητα, η επί της ουσίας κατάργηση του δικαιώματος στη δουλειά. Σπαστό ωράριο, τις περισσότερες φορές “απελευθερωμένο” από τα “δεσμά” του οχταώρου, εκ περιτροπής εργασία και ημιαπασχόληση, απλήρωτες υπερωρίες, εργατικά ατυχήματα, καθυστέρηση δεδουλευμένων, κατάργηση συλλογικών συμβάσεων είναι η πραγματικότητα που βιώνουν οι εμποροϋπάλληλοι.\nΑυτό το μοντέλο εργαζόμενου λειτούργησε ως Δούρειος Ίππος, για να επεκταθεί και να παγιωθεί και στους υπόλοιπους εργασιακούς χώρους του ιδιωτικού τομέα. Και σ’ όποια προσπάθεια αντίστασης, η απειλή της απόλυσης να κρέμεται πάνω από τα κεφάλια τους.\nΗ κατάργηση του κατακτημένου δικαιώματος της κυριακάτικης αργίας από την κυβέρνηση ΣΥΡΙΖΑ-ΑΝΕΛ, δεν είναι ούτε το πρώτο ούτε το τελευταίο χτύπημα στα δικαιώματα των εργαζομένων. Έρχεται να συμπληρώσει το παραμύθι της δήθεν “ανάπτυξης” και της “μεταμνημονιακής” “ευημερίας”.\nΑνάπτυξη και ευημερία για το κεφάλαιο, ξένο και ντόπιο, καθώς η βάρβαρη επίθεση που διεξάγει, το απελευθερώνει από κάθε ίχνος δικαιώματος των εργαζομένων. Το σύστημα της εκμετάλλευσης χρειάζεται εργαζόμενους δέσμιους στις διαθέσεις και τις επιδιώξεις τους. Ο εγκλωβισμός στη φτώχεια, την ανέχεια, την κατάργηση στοιχειωδών δικαιωμάτων διαμορφώνει εργαζόμενους-αναλώσιμα εργαλεία στα χέρια τους, που δε θα μπορούν να διεκδικήσουν έναν κόσμο στα μέτρα των αναγκών τους. Κι επειδή ο στρατηγικός σχεδιασμός του συστήματος έχει καθαρά ταξικό πρόσημο, ταξική χρειάζεται να είναι και η απάντηση των εργαζομένων. Και αυτή είναι η αναντιστοιχία ανάμεσα στην αναγκαιότητα συγκρότησης και οργάνωσης του εργατικού κινήματος και την κατάσταση που επικρατεί στους εργασιακούς χώρους. Ενώ το ένα μέτρο διαδέχεται το άλλο και η επίθεση προχωράει, οι συνδικαλιστικές ηγεσίες επιλέγουν την αδράνεια, τη συναίνεση στον “ρεαλισμό” της υποταγής, ενώ οι ελάχιστες κινητοποιήσεις εξαγγέλλονται τελευταία στιγμή, χωρίς προετοιμασία του κλάδου, χωρίς διάθεση συνέχειας, χωρίς ουσιαστικό στόχο, μόνο και μόνο για να βγουν από την υποχρέωση. Γι’ αυτό και οι εργαζόμενοι εγκλωβίζονται στο κλίμα της ηττοπάθειας και της απογοήτευσης.\nΤην κυριακάτικη αργία εμείς την κατακτήσαμε κι εμείς θα την υπερασπιστούμε! Το βάρος για την ανατροπή των αντεργατικών μέτρων πέφτει στον κόσμο της δουλειάς συνολικά, αφού αυτόν αφορά άμεσα. Οι εμποροϋπάλληλοι και όλοι οι εργαζόμενοι χρειάζεται να αντιληφθούν τα κοινά τους συμφέροντα και τις κοινές τους ανάγκες και να ξεπεράσουν τη διάσπαση στην οποία τους εξαναγκάζει το σύστημα, ώστε να τους κρατά απέναντι.\nΕνωμένοι, να ξεπεράσουν το φόβο, να αποκτήσουν εμπιστοσύνη στις δυνάμεις τους, να συγκροτήσουν τις αντιστάσεις τους και να μην περιμένουν κανέναν να το κάνει γι’ αυτούς. Στο δρόμο του αγώνα και της διεκδίκησης της δουλειάς και της ζωής τους, θα βρουν τη δύναμη να ανατρέψουν την επίθεση.\nΑΓΩΝΑΣ ΓΙΑ ΔΟΥΛΕΙΑ ΜΕ ΔΙΚΑΙΩΜΑΤΑ!\nΑΓΩΝΑΣ ΓΙΑ ΣΥΛΛΟΓΙΚΕΣ ΣΥΜΒΑΣΕΙΣ ΚΑΙ ΑΥΞΗΣΕΙΣ ΣΤΟΥΣ ΜΙΣΘΟΥΣ\nστις 6:48 μ.μ. από Αντίσταση στις γειτονιές θέματα: εμποροϋπαλληλοι, εργαζομενοι, ταξικη πορεια, F


NEWS MESSINIA - ΜΕΣΣΗΝΙΑΚΑ ΝΕΑ και ΕΙΔΗΣΕΙΣ: "ΔΙΑΒΟΛΟΓΥΝΑΙΚΑ".."Εκδικήθηκα τον παπά, δεν άντεχα άλλο"\n"ΔΙΑΒΟΛΟΓΥΝΑΙΚΑ".."Εκδικήθηκα τον παπά, δεν άντεχα άλλο"\nΣτην κακομεταχείριση, στην πίεση και στην ενδοοικογενειακή βία απέδωσε η πρεσβυτέρα (κατά κόσμον Θοδώρα), κατά την απολογία της, τους λόγους που την έκαναν να συμμετάσχει στην εν ψυχρώ εκτέλεση του συζύγου της την περασμένη Δευτέρα.\nΣοκαρισμένη, νιώθοντας τα περιθώρια να στενεύουν, έκατσε απέναντι από τους ανακριτικούς υπαλλήλους της Υποδιεύθυνσης Ασφαλείας Πύργου και άρχισε να ξεδιπλώνει το κουβάρι της δυσώδους υπόθεσης γύρω από το «στήσιμο» και τη δολοφονία του επί χρόνια συζύγου της (σ.σ. τον γνώριζε από τότε που ήταν 13 ετών).\nΞεκινώντας την απολογία της, ισχυρίστηκε ότι τα κίνητρα που την ώθησαν να συμμετάσχει στη δολοφονία του ιερέα ήταν η κακομεταχείριση που δεχόταν από τον σύντροφό της, ο οποίος φέρεται να βιαιοπραγούσε εναντίον της και να της ασκούσε έντονη ψυχολογική πίεση.\nΜάλιστα, ανέφερε ότι για την επιθετική συμπεριφορά του ιερέα απέναντί της γνώριζαν και κάποιοι κάτοικοι του χωριού στο οποίο έμεναν.\nΤον εραστή και συνεργάτη της στην αποτρόπαια δολοφονία, τον γνώρισε, όπως είπε, μέσω ενός κοινού φίλου, ενώ εξήγησε ότι διατηρούσε ερωτικές σχέσεις μαζί του τον τελευταίο χρόνο. Ήταν ο άνθρωπος στον οποίο εκμυστηρευόταν όσα βίωνε στο οικογενειακό της περιβάλλον, ζητώντας βοήθεια και στήριξη. «Στήριξη», η οποία δεν άργησε να έρθει…\nΔιαφέρουν οι απολογίες\nΗ ενέδρα θανάτου είχε στηθεί. Το σχέδιο, σύμφωνα με την απολογία της 44χρονης, έλεγε ότι, όταν θα πλησίαζε με τον σύζυγό της κοντά στη διασταύρωση των Κρεστένων (και αφού πρώτα θα είχε ειδοποιήσει με μήνυμα τον συνεργό της) θα ζητούσε να κάνουν στάση για να ικανοποιήσει τις φυσικές της ανάγκες.\nΌταν θα απομακρυνόταν από το σημείο, εκείνος θα έβγαινε από την κρυψώνα του και θα τον εκτελούσε. Όπως και έγινε.\nΌσον αφορά στην ανάληψη ευθύνης της δολοφονίας, το τοπίο εμφανίζεται να είναι ομιχλώδες, καθώς οι απολογίες της 44χρονης και του 41χρονου δεν ακολουθούν «κοινή γραμμή».\nΕκείνη ισχυρίζεται ότι για τη δολοφονία του συζύγου της φταίει ο συνεργός της, αφού, όπως λέει, την πίεζε λέγοντάς της: «Φέρ' τον στο ραντεβού και όλα θα τα κάνω εγώ. Εσύ δεν θα κάνεις τίποτα».\nΑπό τη μεριά του, ο 41χρονος ομολογεί την πράξη του αλλά ισχυρίζεται ότι εκείνη τον έβαλε να σκοτώσει τον σύζυγό της, ασκώντας του τεράστια πίεση.\nΤην «πρόδωσαν» τα λόγια της\nΗ σκηνή του εγκλήματος, συγκρινόμενη με την κατάθεση της «πρεσβυτέρας», ήταν αυτή που οδήγησε τους άνδρες της Ασφάλειας Πύργου στην υποψία ότι δεν πρόκειται για απόπειρα ληστείας αλλά για προσχεδιασμένο και οργανωμένο έγκλημα.\n«Η σκηνή του εγκλήματος μίλησε από μόνη της. Δεν ταίριαζε καθόλου με τα λεγόμενά της. Ήταν η μέρα με τη νύχτα» αναφέρει στη zougla.gr ανώτατο στέλεχος της αστυνομίας.\n(Η σκηνή του εγκλήματος)\nΟι εξωσυζυγικές σχέσεις και τα απειλητικά τηλεφωνήματα\nΠέρα από τον 41χρονο, η «πρεσβυτέρα» εμφανίζεται, σύμφωνα με «πηγές», να διατηρούσε εξωσυζυγικές σχέσεις και με άλλους άνδρες. Μάλιστα, πριν από τη γνωριμία της με τον 41χρονο, πληροφορίες αναφέρουν ότι διατηρούσε σχέσεις με έναν άνδρα ο οποίος ήταν φίλος του ιερέα.\nΑπό την αστυνομική έρευνα προέκυψε ότι τόσο ο δολοφόνος του ιερέα όσο και άνθρωποι με τους οποίους διατηρούσε σχέσεις η παπαδιά στο παρελθόν σχετίζονται με απειλητικά τηλεφωνήματα τα οποία γίνονταν προκειμένου να εκφοβίσουν τον 52χρονο.\nΜάλιστα, ο ίδιος ο ιερέας είχε κάνει στο παρελθόν καταγγελία στο τοπικό τμήμα της περιοχής του, για τα… μυστηριώδη τηλεφωνήματα που δεχόταν. Zougla


Οργή και αγωνία στην οικογένεια του Βαγγέλη Γιακουμάκη ~ Υπάρχει πολιτικός δάχτυλος που καλύπτει τους φονιάδες??? | Blog: "elamefora"\nτα καλύτερα εστιατόρια της περιοχής σας με ένα κλικ\nΕμεις το έχουμε ξαναπεί και θα το πούμε για μια ακόμα φορά: Ο Βαγγέλης ΔΕΝ αυτοκτόνησε, αλλά τον έφαγαν τα «κρητικά σκυλιά» , τα οποία και προφυλάσει δεόντως μέχρι παραγραφής του αδικήματος, κρητικός πολιτικάντης που έχει βουλευτική ασυλία. Ποιός είναι??? Ο ευρών αμοιφθήσεται …..\n14/10/2015 in Χωρίς κατηγορία. Ετικέτες: πολίτες, πολιτική αλητεία, σκάνδαλα, Κρήτη, Λαμόγια, αλητεία, δικαιοσύνη, εγκληματικότητα, καταγγελίες, Stop Bullying\n← "FullahSugah" ~ Ρουχισμός\nΤέτοιοι είναι οι περισσότεροι απ’ τους 300, μην έχετε αμφιβολίες γι’αυτό!!! ~ Είμαστε άξιοι της μοίρας μας… →\n3 σκέψεις σχετικά με το “Οργή και αγωνία στην οικογένεια του Βαγγέλη Γιακουμάκη ~ Υπάρχει πολιτικός δάχτυλος που καλύπτει τους φονιάδες???”\nΟ/Η "ΠΡΩΤΟ ΘΕΜΑ" λέει:\n23/10/2015 at 2:16 μμ\nΑπό 1η Νοεμβρίου η ανακριτική διαδικασία για την υπόθεση Γιακουμάκη\nμην περιμένετε καμιά εξέλιξη στο θέμα, όσο δεν άρεται η ασυλία του κρητικού βολευτή που καλύπτει και αβαντάρει τους φονιάδες τους κρητικούς φονιάδες του Βαγγέλη.\nΓι αυτό άλλωστε ο Βαγγέλας τον έβαλε και πρώτον στις λίστες των εκλογών που εγιναν στις 20/9 !!! Για να μη μπορεί η τσιμπίδα του εισαγγελέα να τον αγγίξει ………\nΣΤΗΝ ΕΛΛΑΔΑ ΖΟΥΜΕ, ΚΑΙ ΔΕΝ ΜΠΟΡΕΙ ΤΟ ΚΑΘΕ ΛΑΜΟΓΙΟ ΝΑ ΜΑΣ\nΚΟΡΟΪΔΕΥΕΙ. ΝΑ ΓΙΑΤΙ ΠΟΛΛΕΣ ΦΟΡΕΣ ΧΡΕΙΑΖΕΤΑΙ ΚΑΙ ΕΙΝΑΙ ΕΠΙΒΕΒΛΗΜΕΝΟ\nΝΑ ΠΑΙΡΝΟΥΜΕ ΤΟ ΝΟΜΟ ΣΤΑ ΧΕΡΙΑ ΜΑΣ …….\n06/12/2015 at 8:14 μμ\nΝέες φωτογραφίες για την υπόθεση Γιακουμάκη ίσως ανατρέπουν το σενάριο της αυτοκτονίας.\nΦωτογραφίες απ’ τον τόπο που βρέθηκε νεκρός ο άτυχος Βαγγέλης Γιακουμάκης, που έφερε χθες στο φως η εκπομπή «Τούνελ» της Α. Νικολούλη, έρχονται να ενισχύσουν σενάρια για ενδεχόμενη δολοφονία!\nΌπως αναφέρεται στην ιστοσελίδα anikolouli.gr, δέκα μήνες μετά την ανεύρεση του πτώματος του άτυχου σπουδαστή κοντά στη Σχολή του, η υπόθεση δείχνει να έχει βαλτώσει.\n07/02/2016 at 6:47 μμ\nΒΙΑΣΤΕΣ ΚΑΙ ΕΚΒΙΑΣΤΕΣ ΠΟΙΝΗ ΘΑΝΑΤΟΥ.\nΠΟΙΝΗ ΘΑΝΑΤΟΥ ΑΝΕΥ ΔΙΚΗΣ ΣΕ ΕΚΒΙΑΣΤΕΣ ΚΑΙ ΒΙΑΣΤΕΣ ΣΕ ΤΣΑΜΠΟΥΚΑΔΕΣ ΠΟΥ ΒΑΣΑΝΙΖΟΥΝ ΤΑ ΝΕΑΡΑ ΕΛΛΗΝΟΠΟΥΛΑ.\nΔΕΝ ΜΠΟΡΩ ΝΑ ΓΡΑΨΩ ΑΛΛΟ ΓΙΑΤΙ ΔΑΚΡΥΖΩ.


Oι αστρολογικές προβλέψεις για την εβδομάδα από τις 8 έως 14/7/2019 | Εναλλακτική Παιδεία\nΑρχική Εβδομαδιαίες Προβλέψεις Oι αστρολογικές προβλέψεις για την εβδομάδα από τις 8 έως 14/7/2019\nOι αστρολογικές προβλέψεις για την εβδομάδα από τις 8 έως 14/7/2019\nΗ εβδομάδα ξεκινάει με ένα εξάγωνο της Αφροδίτης στον Καρκίνο, με τον Ουρανό στον Ταύρο. Θα φέρει εκπλήξεις, ευχάριστες συναντήσεις με οικογενειακά άτομα, γνωριμίες μέσα από το οικογενειακό περιβάλλον, γνωριμίες με πολύ ενδιαφέροντα άτομα, εμφάνιση κάποιου άτομου από το παρελθόν, κάποια αναπάντεχη πρόταση για συνεργασία.Την Τρίτη έχουμε τον Ερμή να σχηματίζει σύνοδο με τον Άρη στο Λέοντα, θα είναι μέρες με πολλή ένταση πού θα κάνουν πολλά άτομα να μην προσέχουν και να δημιουργούν κίνδυνους στην καθημερινότητα, έρχονται στο προσκήνιο ζητήματα από το παρελθόν και θα δημιουργούν ένταση και συγκρούσεις, η επικοινωνία θα είναι δυσκολότερη σε πρακτικά ζητήματα αλλά και στην συναισθηματική ζωή. Θα υπάρχουν αναθεωρήσεις, παρεξηγήσεις, καθυστερήσεις, μπορούμε να επανεξετάσουμε θέματα, να φτιάξουμε τις σχέσεις μας με άτομα που είχαμε πικραθεί το προηγούμενο διάστημα. Στις 9 Ιουλίου έχουμε την αντίθεση Ήλιου – Κρόνου, θα φέρει συγκρούσεις στις οικογενειακές σχέσεις, εμπόδια και καθυστερήσεις, σύγκρουση με άτομα κύρους, κόπωση και εξάντληση που ίσως φέρουν και μικροπροβλήματα στην υγεία. Στις 14 Ιουλίου στην αντίθεση Ήλιου – Πλούτωνα θα υπάρχουν εντάσεις, εκδικητικότερα στις σχέσεις, ίσως βία και ατυχήματα.\nΓια εσάς του πρώτου δεκαημέρου θα υπάρχουν ευχάριστες εξελίξεις στην προσωπική ζωή αλλά και στις φιλικές και ομαδικές σχέσεις, θα υπάρχουν ξαφνικές γνωριμίες, φλερτ και έρωτας με άτομα από το φιλικό σας περιβάλλον. Αλλά θα υπάρχουν καθυστερήσεις, μπερδέματα στα οικονομικά θέματα που πιθανόν να επανεξετάσετε. Ίσως θα υπάρχουν καθυστερήσεις στις πληρωμές, προσέχετε και στις αγορές που θα κάνετε, ίσως να αποδεχτούν ελαττωματικές ή προβληματικές. Αποφύγετε να εμπιστεύεστε τα οικονομικά θέματα σε φιλικά πρόσωπα, ίσως θα υπάρχουν μπερδέματα στις συζητήσεις που θα φέρουν εντάσεις με κάποιον φίλο σας. Με τον ανάδρομο Ερμή στο Λέοντα μπορείτε να ελέγξετε τη σκέψη σας, αν έχετε αυτοεκτίμηση για τον εαυτό σας καλό είναι να φέρετε στην επιφάνεια τα καλά στοιχεία που έχετε και αυτά που οι άλλοι βλέπουν σε σας για να εκτιμήσετε περισσότερο τον εαυτό σας. Εσείς του δεύτερου δεκαημέρου, να είστε προσεκτικοί γιατί θα υπάρχουν εντάσεις με τα αγαπημένα πρόσωπα αλλά και με συνεργάτες, αποφύγετε να είστε κτητικοί και να επιβάλλετε τη γνώμη σας. Είναι δύσκολες μέρες που μπορεί οι εντάσεις να φέρουν σε αδιέξοδο μία σχέση ή μία συνεργασία, αποφύγετε να πάρετε βιαστικές αποφάσεις.\nΕσείς του πρώτου δεκαήμερου, θα έχετε εκπλήξεις και ευχάριστα απρόοπτα γεγονότα, γνωριμίες με πολύ ενδιαφέροντα άτομα, συναντήσεις με άτομα από το παρελθόν. Ίσως μία ευκαιρία για εργασία ή συνεργασία, αλλά και μία γνωριμία με ένα άτομο από το εξωτερικό ή σε ένα ταξίδι.Θα έχετε παρεξηγήσεις, καθυστερήσεις στον επαγγελματικό χώρο. Ίσως και να αναβληθούν πολλά σχέδια σας, είναι τώρα η ώρα να τα επανεξετάσετε και να τα αναθεωρήσετε αλλά και για το κοινωνικό σας προφίλ να δείτε ποια είναι αυτά που σας εκφράζουν και που θα σας πάνε μπροστά, και θα σας εξελίξουν, αποφύγετε να έρθετε σε συγκρούσεις με άτομα κύρους, αλλά και με αγαπημένα σας πρόσωπα, γιατί μπορεί ξαφνικά να σταματήσει κάποια εργασία ή μια σχέση. Αποφύγετε να έχετε εμμονές και συγκρούσεις με αδέρφια και αγαπημένα πρόσωπα του κοντινού σας περιβάλλοντος ή με γείτονες. Βάλτε σε τάξη τις ιδέες, τα σχέδιά σας και προσέχετε τις κινήσεις σας και την οδήγηση.\nΠροηγούμενο άρθροΠοσειδώνας Δίας Κρόνος:Τα όνειρα που στον χρόνο κόπιασες παίρνουν μορφή’\nΕπόμενο άρθροΑκούγοντας τους πλανήτες στον αστρολογικό χάρτη μας


Τι λέγεται και τι δε λέγεται για τις δραματικές περικοπές…\nΠώς πίσω από το στείρο «όχι» στα κυβερνητικά σχέδια ξεπροβάλλει «ζωντανά» το νοσοκομείο - επιχείρηση\nΗ ευθύνη των εργαζομένων του κλάδου να δυναμώσουν την πάλη για δωρεάν Υγεία για όλο το λαό αναδείχτηκε στη σύσκεψη (φωτ.) της Πέμπτης\nΟι νέοι οργανισμοί των νοσοκομείων -που καθορίζουν τα κρεβάτια, τα τμήματα, τις θέσεις εργασίας κ.λπ.- δημοσιεύονται αυτό το διάστημα και είναι κυριολεκτικά πετσοκομμένοι. Με τους νέους οργανισμούς και με τη διαδικασία των συγχωνεύσεων των νοσοκομείων καταργούνται χιλιάδες κρεβάτια, εκατοντάδες τμήματα (σ.σ. θα απομείνουν 661 σύμφωνα με το υπουργείο Υγείας), όπως και κατειλημμένες θέσεις εργασίας (π.χ. 13 στο «Τζάνειο», 10 στον «Ευαγγελισμό»). Που σημαίνει, ότι οι υγειονομικοί καθόλου δεν εξαιρούνται από τις απολύσεις στον δημόσιο τομέα παρά τις κυβερνητικές εξαγγελίες.\nΔε χρειάζεται μεγάλη ανάλυση για τις δραματικές συνέπειες που θα έχουν αυτά τα μέτρα τόσο για τους εργαζόμενους στα νοσοκομεία, όσο και για τους ασθενείς. Ολόκληρες περιοχές -ακόμη και νησιωτικές ή απομακρυσμένες- θα μείνουν χωρίς νοσοκομείο, το προσωπικό στα νοσοκομεία θα είναι ελάχιστο, δε θα γίνονται οι εφημερίες με όλες τις ειδικότητες, η εντατικοποίηση, η σωματική και ψυχική εξάντληση θα «χτυπήσουν κόκκινο».\nΓια ποιο λόγο παίρνει η κυβέρνηση αυτά τα μέτρα; Μήπως απαρτίζεται από τίποτα άσχετους, ανίκανους, χωρίς επιστημονική κατάρτιση ανθρώπους; Ακόμη κι αν υπάρχουν αυτοί, σίγουρα δεν είναι όλοι έτσι. Ούτε είναι δυνατόν όλοι οι υπουργοί Υγείας όλα αυτά τα χρόνια να ήταν τέτοιοι. Εξάλλου, προγραμματικός στόχος τόσο του ΠΑΣΟΚ, όσο και της ΝΔ την τελευταία δεκαετία τουλάχιστον, ήταν τα νοσοκομεία να λειτουργούν σαν αυτοτελείς οικονομικές και διοικητικές μονάδες με ελάχιστη ως και καθόλου κρατική χρηματοδότηση και δικά τους έσοδα. Με δικά τους έσοδα από την πώληση υπηρεσιών Υγείας και από το χαράτσωμα των ασθενών - ασφαλισμένων κι ανασφάλιστων και φυσικά με εργαζόμενους πάμφθηνους.\nΑυτός ο στόχος είναι διακηρυγμένος και από την ΕΕ εδώ και δεκαετίες. Με παρόμοιο, άλλωστε, τρόπο λειτουργούν και τα δημόσια νοσοκομεία στις υπόλοιπες χώρες - μέλη. Για παράδειγμα, στη Γαλλία πριν από λίγα χρόνια έκλεισαν μαιευτικές κλινικές που δε συμπλήρωναν έναν συγκεκριμένο αριθμό γεννήσεων, άρα και εσόδων. Στην Ισπανία ετοιμάζονται να ιδιωτικοποιηθούν νοσοκομεία. Στη Μεγάλη Βρετανία εδώ και μια δεκαετία έχουν ξεκινήσει απολύσεις υγειονομικών από δημόσια νοσοκομεία.\nΕν ολίγοις, αυτά τα μέτρα που παίρνονται τώρα στην Ελλάδα «έρχονται από πολύ μακριά και πάνε πολύ μακριά».\nΟι περικοπές γίνονται με αφορμή την κρίση, αλλά κυρίως γίνονται γι' αυτό που θα ακολουθήσει την κρίση, για την καπιταλιστική ανάκαμψη και ανάπτυξη. Πιο συγκεκριμένα:\nΓια να εξασφαλιστούν μεγαλύτερα κονδύλια από τον κρατικό προϋπολογισμό -από το χαράτσωμα του λαού- για να δοθούν επιδοτήσεις και άλλα κίνητρα στους μεγάλους επιχειρηματικούς ομίλους, τους «επενδυτές».\nΓια να γίνουν πιο φθηνοί εργαζόμενοι, μειώνοντας το μη μισθολογικό κόστος.\nΓια να ανοίξουν νέα πεδία επενδύσεων στον κερδοφόρο τομέα της Υγείας, μέσα από το χτύπημα των δημόσιων και δωρεάν (όποιων υπήρχαν) υπηρεσιών Υγείας.\nΠίσω από το «όχι» στα μέτρα\nΔεν υπάρχει συνδικαλιστική παράταξη στα δημόσια νοσοκομεία που να μη λέει «όχι στις συγχωνεύσεις» και να μην αντιπαλεύει τους νέους οργανισμούς. Ωστόσο, μόνο οι ταξικές δυνάμεις, οι δυνάμεις που συσπειρώνονται στο ΠΑΜΕ Υγείας - Πρόνοιας αναδεικνύουν πως οι περικοπές και η εμπορευματοποίηση της Υγείας είναι το ίδιο και το αυτό.\nΠολλές φορές η ουσία βρίσκεται στο τι δε λέει κανείς, παρά στο τι λέει. Για παράδειγμα, οι παρατάξεις της ΠΑΣΚΕ, της ΔΑΚΕ και του ΣΥΡΙΖΑ δεν κάνουν λόγο για το νοσοκομείο - επιχείρηση που στήνεται πιο έντονα τα τελευταία χρόνια, αντίθετα λένε ότι οι νέοι οργανισμοί είναι αποτέλεσμα προχειρότητας, λαθών, ανικανότητας του υπουργού. Καμώνονται πως δε βλέπουν την επιχειρηματική δράση μέσα στα δημόσια νοσοκομεία που συνεπάγεται: Λιγότερα λειτουργικά έξοδα και περισσότερα ίδια έσοδα. Αρα λιγότερα κρεβάτια, εργαζόμενοι φθηνοί, 25 ευρώ για κάθε εισαγωγή, 5 ευρώ για είσοδο, συμμετοχή σε εξετάσεις, φάρμακα, αναλώσιμο υλικό, αυξημένα νοσήλια. Δηλαδή, φθηνότερες -για το νοσοκομείο- και χαμηλού επιπέδου υπηρεσίες από εργαζόμενους σκλάβους και πανάκριβες για όσους τις έχουν ανάγκη.\nΑυτές οι δυνάμεις αποφεύγουν να εξηγούν στους εργαζόμενους πώς θα λειτουργεί το νοσοκομείο μετά τα μέτρα, πώς θα χρηματοδοτείται, με τι εργασιακές σχέσεις θα είναι οι υγειονομικοί, αν θα παρέχει δωρεάν υπηρεσίες. Καλά, για το ότι αυτά τα μέτρα είναι καιρό σχεδιασμένα και παίρνονται σε όλη την ΕΕ, ούτε καν...\nΔηλαδή, από τη μια, «όχι» στα κυβερνητικά μέτρα, αλλά δεν πολυμιλάμε για το χαράτσωμα, για τα απογευματινά ιατρεία γιατί αυτά είναι έσοδα για το νοσοκομείο. Με τη στάση τους δηλαδή, στρέφουν τον κλάδο ενάντια στα λαϊκά στρώματα και την ανάγκη τους για δωρεάν υπηρεσίες Υγείας. Καθόλου τυχαία, δεν έχουν λείψει μέχρι και προτάσεις για κινητοποιήσεις με κλείσιμο εφημεριών! Καμία από αυτές τις συνδικαλιστικές παρατάξεις που πλειοψηφούν στα περισσότερα νοσοκομεία δεν έχει θέσει για συζήτηση -για παράδειγμα- πρόταση, με ευθύνη του σωματείου να γίνονται δεκτοί όλοι είτε είναι ανασφάλιστοι είτε δεν έχουν να πληρώσουν. Να γίνονται τα απογευματινά ιατρεία (60 - 70 ευρώ), αλλά να μην πληρώνουν οι ασθενείς. Οι προσλήψεις να είναι μόνιμης και σταθερής δουλειάς κι όχι με επικουρικούς, μπλοκάκια, ΜΚΟ.\nΣτήριγμα εργαζομένων κι ασθενών το ΠΑΜΕ\nΕίναι προφανές ότι ένας αγώνας με το παραπάνω περιεχόμενο είναι όχι απλά περιορισμένος, αλλά κι αδιέξοδος. Αυτό που έχουν ανάγκη οι υγειονομικοί, οι λαϊκές οικογένειες, οι ασφαλισμένοι, οι άνεργοι και οι ασθενείς είναι να σωθούν με τα ίδια τους τα χέρια. Απαιτούνται καλά οργανωμένες μορφές συλλογικής απειθαρχίας σε αυτή τη «δολοφονική» πολιτική.\nΝα μπουν μπροστά εργαζόμενοι και κάτοικοι να εμποδίσουν το κλείσιμο τμημάτων και ολόκληρων νοσοκομείων. Να επιβληθεί να μην πληρώνει κανείς γιατί η Υγεία είναι κοινωνικό αγαθό. Να παίξουν πρωταγωνιστικό ρόλο οι υγειονομικοί στις Λαϊκές Επιτροπές, στις γειτονιές διαφωτίζοντας τον κόσμο για τις συνέπειες των μέτρων. Να πιαστούν χέρι - χέρι με τους ασθενείς, τους χρόνια πάσχοντες, τους συνταξιούχους. Οι υγειονομικοί να πετάξουν στα σκουπίδια τις αξιολογήσεις, που έχουν σαν κριτήριο πόσο συμμορφωμένος είναι ο εργαζόμενος και πόσα έσοδα φέρνει στο νοσοκομείο.\nΑυτή η ευθύνη που μπαίνει μπροστά σε κάθε εργαζόμενο στην Υγεία και συνολικά στον κλάδο των υγειονομικών αναδείχτηκε και στη σύσκεψη που οργάνωσε το ΠΑΜΕ Υγείας Πρόνοιας, την περασμένη Πέμπτη, μετά την πορεία που έγινε στο πλαίσιο της πανυγειονομικής απεργίας. Εκεί τονίστηκε πως, οι ταξικές δυνάμεις, οι Επιτροπές Αγώνα του ΠΑΜΕ σε κάθε νοσοκομείο πρέπει να γίνουν το στήριγμα του κάθε εργαζόμενου που είναι τίμιος, ευαισθητοποιημένος και δεν ανέχεται να γίνει πωλητής υπηρεσιών Υγείας. Να οργανωθούν μορφές αλληλεγγύης με πυρήνα τις δημόσιες δομές, που συνειδητά απαξιώνονται και εμπορευματοποιούνται και δίπλα τους ανοίγει ένα Κοινωνικό Ιατρείο, όπως στο Θεαγένειο για τους καρκινοπαθείς που πεθαίνουν αν και υπάρχει θεραπεία, επειδή δεν έχουν να την αγοράσουν. Κανείς δεν πρέπει να ανεχθεί τη βαρβαρότητα αυτή.\nΣΩΜΑΤΕΙΟ ΞΕΝΟΔΟΧΟΫΠΑΛΛΗΛΩΝ ΚΑΙ ΣΕΡΒΙΤΟΡΩΝ ΚΩ: Καταδικάζει τις αισχρές τοποθετήσεις αντιπροέδρου σωματείου εναντίον καταγγελίας για σεξουαλική παρενόχληση\nΜΕΒΛΟΥΤ ΤΣΑΒΟΥΣΟΓΛΟΥ: «Αιτία πολέμου» η επέκταση των χωρικών υδάτων στο Αιγαίο\nΠΑΜΕ: Σε ηλεκτρονική μορφή η έκδοση για την επίθεση κυβέρνησης - εργοδοσίας στη συνδικαλιστική δράση\nΕΝΗΜΕΡΩΣΗ ΓΙΑ ΤΟΝ ΚΟΡΟΝΟΪΟ: Lockdown για μία ακόμα εβδομάδα - Ανοίγουν τα πρακτορεία ΟΠΑΠ\n«Έφυγε» από τη ζωή η ηθοποιός Τιτίκα Σαριγκούλη (ΦΩΤΟ)


Cellier - Chardonnay, Katsaros Estate\nChardonnay, Κτήμα Κατσαρού\nΗ ελληνική έκδοση του Chardonnay που πρέπει να δοκιμάσετε!\nΑμπελώνας: Aμμοαργιλοπιλώδες έδαφος σε υψόμετρο μεταξύ 530 και 640 μέτρων, με μέσο όρο ηλικίας των φυτών τα 15 έτη\nΟινοποίηση: 100 % Chardonnay. Ο τρυγητός πρααγματοποιήθηκε απο τα τέλη Αυγούστου μέχρι και το πρώτο δεκαήμερο του Σεπτέμβρη. Ζυμώνεται σε γαλλικά δρύινα βαρέλια και παραμένει για 5 με 6 μήνες στις οινολάσπες. Στη συνέχεια κολλάρεται και φιλτράρεται πριν την εμφιάλωση. Παλαιώνει στην κάβα του κτήματος - σε ελεγχόμενες συνθήκες θερμοκρασίας και υγρασίας - για τρεις μήνες πριν διατεθεί στο εμπόριο.\nΧαρακτηριστικά: Λαμπερό κίτρινο με πράσινες ανταύγιες. Εκρηκτικό στη μύτη με έντονα αρώματα εσπερειδοειδών που συνδυάζονται αρμονικά με ελαφριές νότες βανίλιας και καπνού. Στόμα δροσιστικό και ταυτόχρονα γεμάτο, που ισορροπεί περίτεχνα ανάμεσα στις γευσεις των κίτρινων φρούτων και του βουτύρου.\nΣυνδυάζεται με: Κρεμώδη ριζότο λαχανικών και λευκά κρέατα.\nΠαλαίωση: 7-10 χρόνια.


Αρχική σελίδαΆποψηΠόλεμος στον «νατιβισμό»\nΜε τόσους αλλοδαπούς που έχουν εγκαταστήσει στην Αθήνα, δεν θα αργούσε να έρθει και η στιγμή που κάποιος από αυτούς θα βεβήλωνε θρησκευτική εκδήλωση.\nΤην προηγούμενη Παρασκευή στον Άγιο Παντελεήμονα, την ώρα εκδήλωσης με Εκκλησιαστικούς Ύμνους από την 30μελή Χορωδία και τη Συμφωνική Ορχήστρα της Αρχιεπισκοπής, μουσουλμάνος έπιασε το μικρόφωνο για να ουρλιάξει κάτι ακατάληπτα στα αραβικά. Δύο ψάλτες, χωρίς δεύτερη σκέψη, πετάχτηκαν αμέσως μέσα από τη χορωδία, τον έπιασαν και τον έβγαλαν έξω από τον ναό. Δεν σκέφτηκε κανείς τους, ούτε έβλεπε, αν είχε όπλο, μαχαίρι, αν ήταν επικίνδυνος, αν είχε άλλα στο μυαλό του. Αυθόρμητα και θαρρετά έπεσαν πάνω του και τον απομάκρυναν. Αξίζουν πραγματικά συγχαρητήρια αυτοί οι θαρραλέοι άνθρωποι. Η Αστυνομία που κλήθηκε δεν βρήκε τον βέβηλο την Παρασκευή. Ωστόσο, η ηγεσία της, θορυβημένη από τη δημοσιότητα που έλαβε το περιστατικό, κινητοποίησε δυνάμεις και ο δράστης συνελήφθη λίγες ημέρες μετά. Να υποθέσουμε ότι αν δεν είχε γίνει όλος αυτός ο ντόρος με το θέμα, δεν θα ίδρωνε κανενός το αυτί εκεί ψηλά.\nΤο περιστατικό τρόμαξε την ελληνική κοινωνία. Δεν έχουμε διαβάσει και ακούσει λίγες περιπτώσεις όπου φανατικοί μουσουλμάνοι έχουν επιτεθεί σε εκκλησίες στο εξωτερικό και έχουν υπάρξει θύματα από αιματηρές επιθέσεις. Θέλοντας και μη το μυαλό μας κάνει τις συγκρίσεις και τις αναγωγές σε αυτά τα συμβάντα. Κανείς δεν μπορεί να ξέρει τι σκοπό έχει κάποιος που αρχίζει και ουρλιάζει στα μικρόφωνα μιας ορθόδοξης Εκκλησίας σούρες από το Κοράνι, όπως είπαν. Κανείς δεν μπορεί να ξέρει αν είναι μόνος του ή με άλλους. Ηταν απόλυτα φυσιολογικό να αναστατωθεί όλος ο κόσμος. Και όσοι δεν ζουν στην Αθήνα. Δεν είναι γεγονός που αφορά μόνο μία γειτονιά αυτό, αλλά μία ολόκληρη χώρα.\nΑυτό, βέβαια, δεν είναι κάτι που δεν περιμέναμε όσοι ζούμε σε περιοχές της πρωτεύουσας που έχουν καταληφθεί από αλλοδαπούς. Το περιμέναμε. Το περιμέναμε όταν βλέπαμε τα ξωκλήσια της Λέσβου να βεβηλώνονται με τον χειρότερο τρόπο. Το περιμέναμε όταν επί σειρά ετών έξω από τις Εκκλησίες μας, από την Καπνικαρέα ως τους Ταξιάρχες στο Πεδίον του Άρεως και ως τον Άγιο Παντελέημονα, διάφορες ομάδες έπαιζαν τις μουσικές τους στη διαπασών ακόμη και τις ώρες λειτουργίας και κανείς δεν τους έλεγε τίποτα. Οταν οι τοίχοι των ναών γέμιζαν γκράφιτι και οι σκάλες τους ακαθαρσίες.\nΤο περιμέναμε όταν οι κεφαλές της χώρας βγήκαν με πρόταγμα να πολεμήσουν τον νατιβισμό διαφημίζοντάς το ως προοδευτικό. Με αυτές τις πολιτικές είναι επόμενο ότι στη χώρα δεν θα μείνει τίποτα όρθιο. Και δεν θα μείνει τίποτα όρθιο, γιατί έχουν θέσει ξεκάθαρα ως στόχο να πολεμήσουν τους γηγενείς, τους Έλληνες, αυτούς που έφτιαξαν αυτή τη χώρα, που την έχουν σπίτι και πατρίδα. Οι Έλληνες είμαστε οι «νατιβιστές» και ως «νατιβιστές» θεωρούμαστε «εχθροί». Γι’ αυτό και μας έχουν κηρύξει τον πόλεμο. Είναι τρελό ως σκέψη για εμάς, αλλά είναι η πολιτική των κυβερνήσεων των τελευταίων ετών. Το να πολεμούν τους γηγενείς το βρίσκουν ως φαίνεται εξαιρετικά λογικό, προοδευτικό και φιλελεύθερο.\nΣτο πλαίσιο αυτού του πολέμου στο κέντρο της πρωτεύουσας της χώρας -και όχι μόνο- το ελληνικό Κράτος εγκαθιστά και χρηματοδοτεί αδρά τεράστιες μουσουλμανικές κοινότητες, αποτελούμενες κυρίως από άντρες, νομιμοποιεί παράνομους μετανάστες, τους δίνει σπίτια και ένα σωρό επιδόματα, με ό,τι αυτό συνεπάγεται για ολόκληρες περιοχές. Το αποτέλεσμα είναι να έχουν απομακρυνθεί βιαίως -διότι βιασμός είναι αυτό που συμβαίνει στην Αθήνα όλα αυτά τα χρόνια- νόμιμοι κάτοικοι και επαγγελματίες, για να κάνουν χώρο στην παρανομία. Το αποτέλεσμα είναι ολόκληροι δρόμοι και γειτονιές να θυμίζουν παζάρια της Καμπούλ. Πώς ένας μουσουλμάνος, λοιπόν, να μην αισθάνεται σαν να είναι στον τόπο του πια; Πώς να μην τον ενοχλούν οι ναοί των απίστων, τα ήθη και τα έθιμά τους, όταν γύρω του αυτό που βλέπει είναι μία μικρογραφία της χώρας του; Το Κράτος μας, όλα αυτά τα χρόνια, έφτιαξε τις ιδανικές συνθήκες, για να ζούμε εμείς ως ξένοι στον τόπο μας.\nΌσοι κάτοικοι αντέδρασαν, τόλμησαν να απαιτήσουν ποιότητα ζωής, ασφάλεια και ηρεμία χαρακτηρίστηκαν ακροδεξιοί, ναζιστές και φασίστες. Το να απαιτούμε να ζούμε σε κανονικές γειτονιές και όχι σε multi – culti τσαντίρια-φαβέλες-καταυλισμούς είναι «ακροδεξιό» και όλα τα συνώνυμά του. Εκεί καταντήσαμε. Ενώ «προοδευτικό» είναι να επιβάλλεις έναν εξευτελιστικό τρόπο ζωής σε μεγάλο μέρος του πληθυσμού απολαμβάνοντας τα κονδύλια της γκετοποίησης-ισλαμοποίησης, την οποία έχεις βαφτίσει «ένταξη, αλληλεγγύη, ανθρωπισμό» και άλλα ανέκδοτα.\nΚαλό θα είναι να αντιληφθούν ότι αυτή η κατάσταση δεν είναι πλέον ανεκτή από πολύ μεγάλο μέρος του πληθυσμού που συνειδητοποιεί ότι απειλείται. Η αλλαγή της «αντινατιβιστικής» πολιτικής τους σε πιο «νατιβιστικές» πολιτικές είναι μονόδρομος.\n*Διδάκτωρ Διδακτολογίας Γλωσσών και Πολιτισμών του Πανεπιστημίου Paris III – Sorbonne Nouvelle.


Επίσκεψη στο ΚΤΗΜΑ ΠΑΥΛΙΔΗ | oinos\nΒΡΙΣΚΕΤΕ ΕΔΩ : oinos » Tastings » Επίσκεψη στο ΚΤΗΜΑ ΠΑΥΛΙΔΗ\n"Δίνουμε έμφαση στη λειτουργικότητα" μας λέει ο Νίκος Καρατζάς, αριστούχος Χημικός-οινολόγος και Διευθύνων Σύμβουλος του κτήματος.\nΤο Κτήμα Παυλίδη βρίσκεται στα Κοκκινόγεια Δράμας, λίγα μόνο χιλιόμετρα από την πόλη της Δράμας, στις παρυφές του όρους Φαλακρό.\nΣτην ιδιοκτησία του ανήκουν ένα υπερσύγχρονο οινοποιείο εμβαδού 2.000 m² και 660 στρέμματα αμπελώνων που απλώνονται γύρω από το οινοποιείο (180 στρ.)\nκαι στην Περιχώρα, στο Μενοίκιο όρος, όπου βρίσκονται άλλα 480 περίπου στρέμματα.\nΗ επένδυση του Κτήματος Παυλίδη είναι μία από τις 3 μεγαλύτερες στην περιοχή της Δράμας έχοντας ξεπεράσει τα 6,5 εκατομμύρια €uro, μέχρι σήμερα, συνεχίζει να επενδύει τόσο στην αγορά αμπελώνων όσο και στο κομμάτι της ανανέωσης του τεχνολογικού εξοπλισμού.\nΤο Κτήμα, δημιουργήθηκε το 1998 από τον έμπορο μαρμάρων Χριστόφορο Παυλίδη. Την χρονιά αυτή ξεκίνησαν και οι πρώτες φυτεύσεις στην περιοχή γύρω από το οινοποιείο όπου τα εδάφη ποικίλουν από αμμοαργιλώδη σε ασβεστολιθικά, ενώ το 2001 ξεκίνησαν οι φυτεύσεις Αηγιωργίτικου και Syrah στην Περιχώρα όπου υπάρχει μεγαλύτερη ποικιλομορφία εδαφών, σημαντική υψομετρική διαφορά μεταξύ των αμπελώνων αλλά και μεγάλες διακυμάνσεις της θερμοκρασίας -μέχρι και 13 βαθμούς πρωί, βράδυ- ιδιαίτερα την εποχή του τρύγου.\nΑσύρτικο, Chardonnay, Sauvignon Blanc και Ρομπόλα αλλά και Αηγιωργίτικο, Tempranillo, Syrah, Λημνιώνα και Cabernet Sauvignon βρίσκονται φυτεμένα στα 660 στρέμματα και στις δύο τοποθεσίες. Η επιλογή των ποικιλιών σε συνάρτηση με το μέρος, έγινε με μεγάλη προσοχή με σκοπό την βέλτιστη απόδοση τους.\nΗ ετήσια παραγωγή του κτήματος δεν ξεπερνάει τις 270.000 φιάλες. "Δεν σκοπεύουμε να ανεβάσουμε τον αριθμό των φιαλών αλλά κάνουμε focus στην ποιότητα των κρασιών μας την οποία επιζητούμε μέσα από την δουλειά που γίνεται στο αμπέλι" μας λέει ο Νίκος Καρατζάς και προσθέτει " Επιλέξαμε να πηγαίνουμε αυστηρά. Θέλει υπομονή, είμαστε νεαρό οινοποιείο". Οι πολύ χαμηλές στρεμματικές αποδόσεις οι οποίες φτάνουν τα 250 κιλά/στρέμμα για το Ασύρτικο και δεν ξεπερνάνε τα 450 κιλά για το Αηγιωργίτικο αλλά και μια σειρά αυστηρών διαδικασιών που ακολουθούνται ευλαβικά φαίνεται να τον δικαιώνουν κρίνοντας από το αποτέλεσμα.\nΟ Νίκος Καρατζάς ανήκει στη νέα γενιά οινολόγων με σύγχρονες τεκμηριωμένες απόψεις, χαμηλών τόνων, γεμάτος ενθουσιασμό και πάθος για την δουλειά του με μια δόση ρομαντισμού.\nΜιας και δεν ήταν η πρώτη φορά που επισκέφθηκα το κτήμα δεν χρειάστηκε να γίνει η καθιερωμένη ξενάγηση αλλά κατευθυνθήκαμε στην αίθουσα γευστικών δοκιμών η οποία βρίσκεται ανάμεσα στους χώρους ωρίμανσης των κρασιών και χωρίζεται απ' αυτούς με γυάλινα διαχωριστικά.\nΤα κρασιά της δοκιμής ήταν ήδη έτοιμα πάνω στο τραπέζι και έτσι δεν χάσαμε καθόλου χρόνο.\nΤο Thema λευκό 2010, ένα μίγμα Sauvignon Blanc και Ασύρτικο, είναι ένα από τα πιο δυνατά brand στην κατηγορία του πανελλαδικά, ένα ελκυστικό κρασί, με έντονα αρώματα εξωτικών φρούτων, εσπεριδοειδών, χορτώδη αρώματα και ένα ανεπαίσθητο άγγιγμα ορυκτού με τραγανή οξύτητα και λεμονάτη επίγευση. Ετήσια παραγωγή 160.000 φιάλες. Αλκοόλ 13%.\nΤο Thema ροζέ είναι ένα χαρμάνι από δύο διαφορετικές παρτίδες της ποικιλίας Tempranillo. Στην πρώτη παρτίδα-του Αυγούστου- γίνεται λευκή οινοποίηση και στην δεύτερη παρτίδα-τέλη Σεπτεμβρίου- γίνεται αφαίμαξη 18-25 ωρών. Το κρασί που προκύπτει έχει ένα χρώμα μέτριο ροδί, ελκυστική μύτη με αρώματα φράουλας, ροδιού και φρούτων του δάσους, ευχάριστη οξύτητα, μέτριο σώμα και επίγευση κόκκινων φρούτων. Ετήσια παραγωγή 18.000 φιάλες.\nΤο Emphasis 2010 Ασύρτικο δεν είναι άλλο από το γνωστό μας Thema Ασύρτικο. Πέρασε 6 μήνες στην δεξαμενή με τις οινολάσπες και 3 μήνες στην φιάλη, ένα κρασί με λεμονοπράσινο χρώμα, αρώματα φρουτώδη που συμπληρώνονται από ανθικά και νότες ορυκτού. Ευχάριστο στο στόμα, ισορροπημένο με έντονη δροσιστική οξύτητα πλούσιο σώμα και φινετσάτη επίγευση. Ετήσια παραγωγή 3.500 φιάλες. Αλκοόλ 13%.\nΤο Thema Ασύρτικο 2008, δείχνει την υποδειγματική εξέλιξη ενός Ασύρτικου, εκτός Σαντορίνης. Ζωντανό φρούτο, ευδιάκριτο ορυκτό και νότες μελιού, ισορροπημένο αρωματικά και γευστικά με την χαρακτηριστική του οξύτητα να συνεισφέρει στην ιδιαίτερη αυτή έκφραση της ποικιλίας.\nTo Emphasis Chardonnay 2010, είναι ένα από τα καλύτερα ελληνικά Chardonnay που δοκιμάσαμε φέτος. Ζύμωσε και ωρίμασε για 6 μήνες σε δρύινο βαρέλι με τις οινολάσπες του, κατα 20% καινούριο. Διαθέτει νεαρή μύτη με φίνα αρώματα αχλαδιού, πεπονιού, ανανά, ώριμου ροδάκινου και νότες μπριός σε ένα διακριτικό περιτύλιγμα βανίλιας. Στην παλέτα μέτρια+ οξύτητα, γεμάτο σώμα, αλκοόλ 14,5% πολύ επιδέξια ενσωματωμένο και απολαυστική φρουτώδης επίγευση μεγάλης διάρκειας, συνθέτουν ένα άριστα δομημένο κρασί. Το κρασί αυτό διαθέτει ισχύ αλλά και κομψότητα που παραπέμπει περισσότερο σε νεαρές Βουργουνδίες και ελάχιστα σε Νεοκοσμίτικα Chardonnay. Η χρονιά του 2010 έδωσε 9.000 φιάλες και θα είναι διαθέσιμο στην αγορά τον Αύγουστο της χρονιάς που διανύουμε.\nΤο Thema ερυθρό 2008, είναι ένα ιδιαίτερο χαρμάνι από 60% Syrah και 40% Αηγιωργίτικο. Ωρίμασε για 12 μήνες σε δρύινο βαρέλι, 40% καινούριο, 30% δεύτερης χρήσης και 30% τρίτης. Η ετήσια παραγωγή του είναι 60.000 φιάλες. Δοκιμάσαμε επίσης το Thema ερυθρό 2009, το Syrah 2008 και 2007 τα οποία ωριμάζουν σε 100% καινούρια βαρέλια για 14 μήνες. Υψηλόβαθμα κρασιά, γύρω στο 15%, πλούσια εκχυλισμένα με πυκνή δομή, ώριμα φρούτα, γλυκιά βελανιδιά και σφιχτή τανική δομή. Ευχάριστα τώρα αλλά χρειάζονται περισσότερο χρόνο για να αναδείξουν τα χαρακτηριστικά τους.\nΤο κρασί για το οποίο υπερηφανεύεται -και όχι άδικα- το κτήμα είναι το Tempranillo. Είναι η μοναδική -εξ όσων γνωρίζω- μονοποικιλιακή εμφιάλωση της διάσημης αυτής Ισπανικής ποικιλίας στην Ελλάδα με πολύ ενθαρρυντικά αποτελέσματα. Δοκιμάσαμε τις χρονιές του 2007, 2008 και 2009 και εντυπωσιαστήκαμε από την έκφραση της ποικιλίας αυτής ξεχωρίζοντας την σοδειά του 2009 η οποία θα κυκλοφορήσει στην αγορά το 2013. Με αλκοολικό τίτλο στο 14%, το κρασί αυτό πολύ μικρής στρεμματικής απόδοσης 220κιλά/στρέμμα, ωριμάζει για 14 μήνες σε 100 καινούριο βαρέλι και αποκαλύπτει πολύπλοκα αρώματα μαύρων μούρων, φραγκοστάφυλου, ώριμου δαμάσκηνου, εσπρέσσο, cola, ασιατικά μπαχαρικά και suave βαρελιού. Εξαιρετικά πλούσια παλέτα, πυκνή, καλοδομημένες τανίνες -αν και αρκετά νεαρές- και μακριά γλυκιά επίγευση. Ένα αρσενικό κρασί που θυμίζει καλοφτιαγμένα δείγματα από Ribera del Duero.\nΤο Tempranillo όπως και οι υπόλοιπες μονοποικιλιακές εμφιαλώσεις θα εμφανίζονται πλέον στην αγορά με την ετικέτα EMPHASIS.\nΑναρτήθηκε Κυριακή, 10 Ιούλιος 2011, 21:08. Κατηγορία Tastings\n« Trimbach Riesling 2008\nΈκθεση για το κρασί και τη μυθολογία του στο Αρχαιολογικό Μουσείο Θεσσαλονίκης »


Η πρώτη φορά που αισθάνθηκα να απειλούμαι από φωτιά ήταν το 1997.\nΉταν η χρονιά που το δάσος του Σέιχ Σου στην Θεσσαλονίκη είχε γίνει στάχτη. Ήταν η χρονιά που ο μισός Κέδρινος Λόφος κάηκε.\nΑπό το μεσημέρι της 6ης Ιουλίου είχε ξεσπάσει η πρώτη εστία, μέχρι το βράδυ οι εστίες είχαν φτάσει νομίζω στις τέσσερις.\nΚατά τις εννέα κι ενώ βλέπαμε την καθιερωμένη ελληνική ταινία της βραδιάς, ένα έκτακτο δελτίο ειδήσεων ανέφερε πως η πυρκαγιά συνεχίζει να μένει εκτός ελέγχου και παρακαλούσε τους εθελοντές να απομακρυνθούν ώσπου οι πυροσβέστες να την θέσουν υπό έλεγχο.\nΤότε είχα και την φαεινή ιδέα να θελήσω να ανέβω στην ταράτσα, μήπως και καταφέρω να δω πως φαίνεται το δάσος από ψηλά, εάν φαίνεται. Με γκρίνια και παρακάλια κατάφερα τους δικούς μου, ανεβήκαμε.\nΤο θέαμα που είδα δεν το περίμενα, ακόμη και σήμερα η εικόνα του είναι στα μάτια μου και το συναίσθημα που γεννήθηκε όταν την αντίκρισα είναι μέσα μου.\nΣε μια καλοκαιριάτικη νύχτα χωρίς φεγγάρι, χωρίς πολλά φώτα από γύρω και χωρίς πολλούς ανθρώπους να κάνουν θόρυβο ανοίχτηκε στον ορίζοντα μου ο λόφος. Αυτό που κάποτε ήταν ο λόφος, πλέον ήταν μια πορτοκαλί εστία φλόγας που κατάκαιγε τα πάντα, ήταν πυκνοί καπνοί που απλώνονταν πάνω από όλο τον περιφερειακό δρόμο.\nΜια τεράστια φωτιά που πραγματικά τότε πίστευα πως μας πλησιάζει, πως θα καταπιεί όλη την Θεσσαλονίκη και εγώ ή μάλλον, εμείς, δεν μπορούμε να κάνουμε τίποτα. Μια εικόνα που μόνο σε ταινίες είχα δει μέχρι τότε, μια αδηφάγα λαίλαπα που δεν υπολόγιζε τίποτα.\nΜια πύρινη κόλαση που κατάπιε ότι ζωντανό υπήρχε.\n«Πώς έγινε αυτό, πως μας πλησιάζει; Ποιος έβαλε την φωτιά;» ρωτούσα με τα μάτια στον λόφο, με ένα άγχος αδιανόητο για την Ελλάδα του ενενήντα.\nΤι να μου απαντήσουν οι έρμοι οι δικοί μου;\nΗ ιστορία επαναλαμβάνεται στην Ελλάδα του σήμερα.\nΤόσα χρόνια κάθε καλοκαίρι έχουμε ακριβώς τα ίδια. Πυρκαγιές σε ατέλειωτα στρέμματα δάσους, νεκρούς από τις πυρκαγιές, ευθύνες που δεν καταλογίζονται σε κανέναν για τις πυρκαγιές.\nΑπό το δάσους του Σέιχ Σου στη Θεσσαλονίκη, από την Πελοπόννησο που είχε καεί σχεδόν ολόκληρη, από την Αττική που σήμερα κλαίει τόσα άτομα βγαίνει μια απορία: Γιατί.\nΤι φταίει που με τόσες καταστροφές δεν έχουμε βάλει μυαλό σαν κράτος; Τι φταίει που τόσοι άνθρωποι που χάθηκαν δεν μας έκαναν να προνοήσουμε ώστε να μην χαθεί κανείς ξανά;\nΤα λόγια και οι λέξεις είναι ένα τίποτα μπροστά σε μια καταστροφή σαν και αυτή που ξημέρωσε στην Ελλάδα.\nΆνθρωποι αναγκάστηκαν να εγκαταλείψουν σπίτια, άνθρωποι αναγκάστηκαν να περάσουν το βράδυ τους σε παραλία για να μην κινδυνεύουν από τις φλόγες, άνθρωποι χάθηκαν από τους δικούς τους και συνεχίζουν να αγνοούνται.\nΆνθρωποι κάηκαν, άνθρωποι πνίγηκαν από τις αναθυμιάσεις, άνθρωποι δεν έχουν πλέον τις περιουσίες τους.\nΚαι για όλα αυτά δεν φταίει κανείς που δεν έκανε τις απαραίτητες ενέργειες πρόληψης, δεν φταίει κανείς που αφήνεται η χώρα τους καλοκαιρινούς μήνες έρμαιο στον κάθε παρανοϊκό.\nΗ ημέρα που ξημέρωσε στην Ελλάδα έχει τον εξής απολογισμό: δεκάδες άτομα αγνοούνται, πάνω από 80 άτομα νεκρά κι ανάμεσα τους παιδιά, εκτάρια γης καμένα.\nΚι όλα αυτά μέχρι αυτή την στιγμή που γράφεται το κείμενο, δυστυχώς τα νούμερα μπορεί να ανέβουν.\nΚαι δεν θα βάλουμε μυαλό σαν κράτος, σαν άνθρωποι. Θα θρηνούμε κάθε χρόνο δάση κι ανθρώπους.\nΞανασκέφτομαι την ερώτηση που έκανα τότε στην πυρκαγιά του Σέιχ Σου:\n«Ποιος βάζει τις φωτιές;» αλλά θα ήθελα να την εμπλουτίσω.\nΠοιος και γιατί βάζει τις φωτιές;\nΔεν έχει σημασία προς το παρόν, οι θεωρίες συνομωσίας που έχουν εμφανιστεί δεν βοηθούν κάπου. Αυτό που έχει σημασία είναι πως για άλλη μια φορά το κράτος μας πιάστηκε στον ύπνο.\nΓια άλλη μια φορά χάσαμε ανθρώπους. Για άλλη μια φορά δεν προλάβαμε αυτή την κόκκινη λαίλαπα.\nΚουράγιο στους ανθρώπους που έχασαν δικούς τους. Κουράγιο στους ανθρώπους που έχασαν περιουσίες.\nΘα βάλουμε ποτέ μυαλό ή θα περιμένουμε κάθε καλοκαίρι να ξημερώσει μια εθνική τραγωδία σαν κι αυτή για να θυμηθούμε ότι πρέπει να σκεφτούμε μια πρόληψη για την μεγαλύτερη απειλή της χώρας μας τους θερινούς μήνες;\nΥ.Γ.1: Είναι μια εθνική τραγωδία, οι ταμπέλες των διαφόρων δεν κολλάνε σε αυτή την κατάσταση.\nΥ.Γ.2: Σεβασμός στους πυροσβέστες που είναι οι πραγματικοί ήρωες σε τέτοιες καταστάσεις, σε ένοπλες δυνάμεις που παρέχουν ότι υποστήριξη μπορούν και σε εθελοντές που βοηθούν επειδή είναι ακόμη άνθρωποι και πονάν τους συνανθρώπους τους.\nΚαι για το τέλος: Κρατήστε το τελευταίο δέντρο για να κρεμαστείτε.